Fahami PERBEZAAN Antara Refluks Hempedu & Asid Refluk, Penting Untuk Dapatkan Rawatan!

Pernah dengar mengenai refluks hempedu? Ia berkaitan jus hempedu dan juga masalah refluks. Ini penjelasan lanjut mengenainya.

Untuk mendapatkan lebih banyak info tentang Sistem Penghadaman, sila dapatkannya
di sini.

Definisi

Apa itu Refluks Hempedu?

Refluks hempedu berlaku apabila jus hempedu – iaitu cecair pencernaan yang dihasilkan dari hati anda – ternaik (refluks) ke dalam perut serta tiub yang menghubungkan antara mulut dan perut anda (esofagus).

Refluks hempedu boleh berlaku bersama-sama refluks asid, iaitu merupakan istilah perubatan untuk asid perut masuk ke dalam esofagus anda. Walau bagaimanapun, refluks asid hempedu dan refluks asid merupakan keadaan yang berbeza.

Adakah hempedu penting dalam refluks, merupakan satu soalan yang kontroversi. Kebiasaannya hempedu akan disyaki sebagai penyebab berlakunya refluks apabila tindak balas yang ditunjukkan oleh individu terhadap ubat-ubatan anti asid tidak secara menyeluruh atau tidak berkesan sama sekali. Tetapi terdapat beberapa bukti yang menunjukkan kesan refluks empedu pada individu.

Tidak seperti refluks asid, refluks hempedu biasanya tidak dapat dikawal sepenuhnya dengan mengubah cara pemakanan atau gaya hidup. Rawatan akan melibatkan ubat-ubatan atau dalam kes yang teruk, memerlukan pembedahan.

Apakah kebarangkalian Refluks Hempedu?

Refluks empedu sangat jarang berlaku pada individu yang sihat.

Refluks empedu merupakan perkara biasa berlaku pada individu yang pernah menjalani pembedahan untuk mengeluarkan pundi hempedu mereka atau mereka yang menjalani pembedahan gastrik, termasuk pembuangan  secara keseluruhan atau sebahagian daripada perut (gastrectomy) atau pembedahan pintasan gastrik bertujuan untuk menurunkan berat badan.

Refluks jus hempedu juga biasa berlaku pada pesakit yang menghadapi ulser peptik. Sila berbincang dengan doktor anda untuk mendapatkan maklumat dengan lebih lanjut.

Simptom-simptom

Apakah simptom-simptom Refluks Jus Hempedu?

Simptom – simptom yang biasa ditunjukkan adalah:

Sakit perut di bahagian atas dan berkemungkinan menjadi lebih teruk.

Pedih ulu hati – pedih pada bahagian dada seperti terbakar yang kadang-kadang akan merebak pada tekak anda serta membuatkan lidah anda merasa pahit.

Loya.

Memuntahkan cecair yang berwarna hijau kekuningan (hempedu).

Batuk dan serak.

Kehilangan berat badan yang tidak dirancang.

Refluks hempedu sukar untuk dibezakan daripada refluks asid. Tanda-tanda dan gejala yang ditunjukkan adalah sama, dan kedua-dua keadaan mungkin berlaku pada masa yang sama. Fungsi bili dalam refluks masih tidak jelas.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza.

Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Refluks Jus Hempedu?

Jus hempedu merupakan cecair kuning kehijauan yang diperlukan untuk mencerna lemak dan  menghapuskan sel darah merah yang tidak lagi berfungsi serta toksik tertentu dari badan anda. Empedu dihasilkan dari hati anda dan disimpan di dalam pundi hempedu.

Makanan yang anda makan yang mengandungi lemak walaupun sedikit akan memberikan isyarat untuk pundi hempedu anda untuk mengeluarkan hempedu,  mengalir melalui dua tiub kecil (saluran sista dan saluran empedu biasa) ke bahagian atas usus kecil anda (duodenum).

Empedu refluks ke dalam perut

Campuran hempedu dan makanan di dalam duodenum akan masuk ke dalam usus kecil anda melalui injap pyloric, otot yang kuat berbentuk bulat yang terletak di hujung perut anda. Injap pyloric biasanya hanya terbuka sedikit – sudah memadai untuk mengeluarkan kira-kira satu per lapan auns (kira-kira 3.5 mililiter) cecair makanan pada satu -satu masa, tetapi tidak mencukupi bagi membolehkan jus pencernaan untuk refluks ke dalam perut. Dalam kebanyakan kes refluks hempedu, injap tidak ditutup dengan betul,menyebabkan hempedu akan termasuk ke dalam perut.

Empedu refluks ke dalam esofagus

Hempedu dan asid perut boleh refluks ke dalam esofagus apabila injap otot lain, seperti pencerut bawah esofagus, tidak berfungsi. Pencerut bawah esofagus memisahkan esofagus dan perut. Injap biasanya dibuka hanya untuk membolehkan makanan masuk ke dalam perut. Tetapi jika injap lemah atau kendur secara tidak normal, hempedu boleh termasuk ke dalam esofagus

Apakah yang menyebabkan refluks jus hempedu?

Komplikasi pembedahan. Pembedahan gastrik, termasuk pembuangan keseluruhan perut (gastrectomy) dan pembedahan pintasan gastrik bertujuan untuk menurunkan berat badan, menyebabkan kebanyakan refluks empedu berlaku.

Ulser peptik. Ulser peptik boleh menghalang injap pyloric menyebabkan injap tidak cukup terbuka untuk membolehkan perut mengosongkan isinya dengan cepat seperti yang sepatutnya. Makanan yang terkumpul di dalam perut akan menyebabkan peningkatan tekanan gastrik serta menyebabkan hempedu dan asid perut refluks ke dalam esofagus.

Pembedahan pundi hempedu (cholecystectomy). Individu yang telah mengeluarkan pundi hempedu mereka mempunyai risiko refluks hempedu lebih tinggi daripada individu – individu yang tidak menjalani pembedahan ini.

Faktor-faktor Risiko

Apakah yang meningkatkan risiko saya kepada Refluks Hempedu?

Sila berbincang dengan doktor anda untuk mendapatkan maklumat dengan lebih lanjut

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Refluks Hempedu didiagnosis?

Penjelasan tentang gejala yang anda sedang hadapi sudah cukup untuk doktor anda  mendiagnosis masalah refluks. Tetapi agak sukar bagi membezakan antara refluks asid dan refluks empedu dan memerlukan ujian yang lebih lanjut.

Anda juga akan dikehendaki menjalani ujian pemeriksaan bagi meniliti kerosakan pada esophagus dan perut anda, serta perubahan prakanser.

Ujian termasuk :

Tiub yang fleksibel beserta kamera (endoskopi) akan dimasukkan ke dalam kerongkong anda. Endoskopi boleh menunjukkan ulser peptik atau keradangan di dalam perut serta esophagus. Doktor anda juga boleh mengambil sampel tisu untuk diuji bagi mengenalpsti pembentukan esofagus Barrett atau kanser esofagus.

Ujian asid ambulatori. Ujian ini menggunakan pengukur asid  untuk mengenal pasti bila, dan berapa lama, asid refluks ke dalam esofagus anda.

Terdapat juga satu ujian, tiub yang fleksibel (kateter) dilengkapi prob pada hujungnya akan dimasukkan ke dalam esofagus anda melalui hidung.

Dalam satu lagi ujian (ujian Bravo), prob akan diletakkan pada bahagian bawah esofagus anda semasa endoskopi. Ujian asid ambulatori boleh membantu doktor mengenal pasti refluks asid tetapi bukan refluks hempedu.

Impedans Esofagus. Ujian ini akan mengenal pasti sama ada gas atau cecair yang refluks ke kerongkong anda. Ujian ini berguna untuk individu yang mengalami refluks bahan-bahan yang tidak berasid (seperti hempedu) dan tidak dapat dikesan oleh prob asid. Seperti ujian prob yang terdapat dalam piawaian, impedans esofagus menggunakan prob yang dimasukkan ke dalam esofagus dengan menggunakan kateter.

Bagaimana pesakit Refluks jus Hempedu dirawat?

Mengubah gaya hidup serta pengambilan ubat merupakan rawatan yang sangat berkesan refluks asid, tetapi rawatan bagi refluks empedu adalah lebih sukar.

Bukti keberkesanan untuk rawatan refluks hempedu sangatlah sedikit, hal ini kerana kesukaran untuk mendiagnosis refluks empedu sebagai penyebab simptom yang terbentuk.

Ubat – ubatan

Asid Ursodoksikolik. Ubat ini membantu melancarkan aliran hempedu. Ubat ini boleh mengurangkan kekerapan dan keterukan simptom anda.

Sekuester asid hempedu. Para doktor sering mempreskripsi sekuester asid hempedu, yang akan mengganggu peredaran hempedu, namun kajian menunjukkan bahawa ubat ini kurang berkesan berbanding rawatan yang lain. Kesan sampingannya seperti kembung perut dan boleh menjadi lebih teruk.

Penghalang pam proton. Ubat-ubatan ini sering di
skripsikan
 untuk menghalang penghasilan asid, tetapi mereka tidak mempunyai peranan yang jelas dalam merawat refluks empedu.

Rawatan pembedahan

Doktor akan mengesyorkan untuk melakukan proses pembedahan jika pengambilan ubat gagal untuk mengurangkan simptom yang teruk atau terdapat pembentukan prakanser di esofagus anda.

Sesetengah jenis pembedahan mempunyai peratusan kejayaan yang lebih tinggi berbanding dengan yang lain, jadi pastikan anda berbincang dengan doktor anda tentang kebaikan dan keburukan sebelum bersetuju menerima rawatan dengan teliti.

Antara pilhannya adalah:

Pembedahan pembahagian (Roux-en-Y). Prosedur ini juga merupakan salah satu pembedahan untuk menurunkan berat badan, boleh disyorkan untuk individu yang telah menjalani pembedahan gastrik  dengan membuang pilorus sebelum ini. Dalam procedure pembedahan Roux-en-Y ini, doktor pakar bedah akan membuat sambungan baru untuk mengalirkan hempedu lebih jauh ke dalam usus kecil, lantas menjauhkan hempedu dari perut.

Pembedahan anti-refluks (fundoplication). Bahagian perut yang paling dekat dengan esofagus (fundus)akan dibungkus kemudian dijahit di sekitar pencerut esofagus yang paling bawah. Prosedur ini akan menguatkan injap lantas mengurangkan refluks asid. Bukti keberkesanan prosedur ini terhadap rawatan refluks hempedu adalah sedikit.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Refluks Hempedu?

Gaya hidup dan kaedah pengubatan sampingan berikut mungkin membantu anda mengatasi refluks jus hempedu:

Berhenti merokok. Merokok akan menyebabkan peningkatan pembentukan asid dalam perut dan mengeringkan air liur yang menjadi pelindung kepada esofagus.

Makan pada jumlah yang sedikit. Memakan pada jumlah yang sedikit akan mengurangkan tekanan pada pencerut esofagus yang bawah lantas dapat mengelakkan injap terbuka pada waktu yang salah .

Duduk selepas selepas makan. Sila duduk dalam lingkungan dua hingga tiga jam selepas makan  agar dapat memberikan waktu untuk perut anda mengosongkan isinya.

Hadkan makan makanan yang berlemak. Makanan yang mengandungi lemak yang tinggi akan melenturkan pencerut esofagus bawah serta melambatkan kadar pengosongan makanan dari perut anda.

Elakkan pengambilan makanan serta minuman yang akan mendatangkan masalah. Sesetengah makanan akan meningkatkan pembentukan asid perut dan boleh melenturkan pencerut esofagus yang bawah. Antara makanan yang mempunyai kesan ini adalah minuman berkafein dan berkarbonat, coklat, makanan jeruk dan jus, makanan berasaskan cuka, bawang, makanan berasaskan tomato, makanan pedas dan pudina.

Hadkan atau elakkan pengambilan alkohol.
Meminum alkohol
 akan melenturkan esofagus yang bawah dan menyebabkan esofagus menghadapi keradangan.

Kurangkan berat badan yang berlebihan. Kepedihan ulu hati dan asid refluks lebih cenderung  untuk berlaku apabila berat badan anda berlebihan memberikan tekanan tambahan pada perut anda.

Naikkan katil anda. Tidur dengan bahagian atas badan anda dinaikkan 4 hingga 6 inci (10 hingga 15 sentimeter) boleh membantu mencegah gejala refluks. Menaikkan kepala katil dengan blok atau tidur pada penjuru yang lembut lebih berkesan daripada menggunakan bantal tambahan.

Dalam keadaan yang stres, pencernaan akan menjadi lambat, lalu akan memburukan lagi simptom refluks. Teknik relaksasi seperti menarik nafas yang dalam, meditasi atau yoga dapat membantu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Fakta Menarik Tentang Jerawat @ Akne, Saintis Pun Masih Kurang Pasti Punca?

Sama ada anda sedang menghadapi atau sekadar ingin mengetahui fakta jerawat yang kadangkala muncul di dahi anda, berikut adalah perkara-perkara yang perlu anda tahu.

Untuk mendapatkan lebih banyak info berkenaan Kesihatan Kulit, anda boleh klik
di sini.

Fakta jerawat pertama, siapa tinggi risiko?

Fakta jerawat: ia akan terjadi apabila kelenjar minyak pada kulit anda tersumbat dengan sebum berlebihan, sel-sel kulit mati atau kotoran.

Apabila bakteria masuk, plag tersebut mula membengkak, berkembang menjadi jerawat.

Kebanyakan orang menganggap bahawa
hanya remaja mempunyai jerawat
.

Sedangkan semua emua peringkat umur dan etnik mungkin mengalami jerawat.

Mereka yang berada dalam usia lima puluhan juga boleh mengalami jerawat.

Apa punca sebenar di sebalik masalah ini?

Fakta akne kedua pula adalah saintis tidak dapat menentukan punca sebenar di sebalik jerawat kerana
 jerawat tanda rindu
 itu tidak benar!

Walau bagaimanapun,
jerawat dipercayai mungkin berlaku
 hasil daripada gabungan faktor-faktor seperti:

Hormon tidak seimbang (kerana akil baligh atau mengandung)

Sejarah keluarga

Bahan solek dan produk penjagaan kulit komedogenik (menyebabkan liang tersumbat)

Ubat-ubatan tertentu

Faktor-faktor persekitaran seperti pencemaran dan kelembapan yang tinggi menjejaskan jerawat anda.

Begitu juga menekan atau memicitnya
.
Apabila anda mempunyai jerawat, anda mungkin mahukan skrub muka untuk merasa lebih bersih.

Tetapi jangan berbuat demikian kerana ia hanya lebih merosakkan kulit anda.

Bagaimana menjaga kulit untuk merawat jerawat?

Rawatan jerawat mungkin memerlukan sapuan pada kulit dan ubat-ubatan oral.

Jika anda mempunyai jerawat, anda dinasihatkan untuk
menemui doktor kulit untuk didiagnosis
.

Walaupun fakta akne tidak menjejaskan kesihatan anda, anda perlu rawatan awal untuk mencegah parut dan mengelak pigmentasi.

Selain mengambil ubat-ubatan, terdapat langkah-langkah tertentu yang boleh diambil untuk mempercepatkan proses penyembuhan, termasuk:

Basuh kulit anda dua kali sehari dengan pencuci muka yang lembut.

Jangan sentuh jerawat anda

Jika anda mencukur, basuh kulit anda sebelum memakai krim pencukur untuk melembutkan janggut/rambut anda

Elakkan pendedahan matahari. Jika anda perlu keluar, pakai pelindung matahari berspektrum luas dan sapukan semula setiap 2 jam

Gunakan produk bukan komedogenik

Mempunyai jerawat boleh membuat anda merasa tertekan, terutamanya apabila anda mengambil ubat-ubatan untuk masa yang lama tanpa melihat penambahbaikan.

Gaya hidup yang sihat boleh membantu keadaan kulit anda.

Jika anda mempunyai
 jerawat untuk jangka masa panjang
 dan ubat-ubatan seolah-olah tidak berfungsi dengan baik, anda perlu mempertimbangkan mengubah gaya hidup anda.

Diet yang seimbang, senaman, dan tidur yang cukup boleh mengubah kulit anda.


Tertekan, Bagaimana untuk Kekal Sihat?

Artikel ini ditulis dengan kerjasama
Naluri
.

Pernahkah anda perasan bagaimana orang mengalami situasi tertekan sering kali tidak ada mood untuk mencuba sesuatu yang baru, apatah lagi bergerak dan memberi penekanan ketika bersenam? Walaupun senaman dikatakan sangat berkesan dari segi mengurangkan emosi tekanan, ianya boleh menjadi sia-sia tanpa
motivasi
 dan tekad untuk memulakannya.

Orang yang tertekan juga mungkin kebiasannya makan dengan terlalu banyak untuk meningkatkan endorphin yang membantu mereka menjalani hari tersebut. Faktor-faktor ini digabungkan menjadi resipi yang sempurna untuk gaya hidup yang tidak
sihat
. Ini menjelaskan mengapa
emosi
 tertekan bukan sekadar cabaran
emosi
 tetapi juga fizikal.

Mengapa sukar untuk kekal sihat ketika anda tertekan?

1. Jumlah dopamine yang rendah.

Dopamine adalah neurotransmitter dalam badan anda yang membantu anda berasa teruja dan bahagia. Tahap rendah neurotransmitter ini boleh menyebabkan perasaan keletihan yang melampau, letih dan kurang bersemangat. Ianya seolah-olah mekanisme seluruh badan anda berfungsi melawan motivasi anda untuk bangun dan bergerak.

2. Kesukaran untuk memulakan rutin yang baharu.

Memulakan rutin baru boleh berasa ianya hampir mustahil dan mencabar apabila anda berasa lemah dan tertekan. Tugas yang lebih kecil seperti bangun dari katil dan
berjalan kaki
 di luar sudah agak mencabar. Memulakan dan menepati pelan kesihatan yang baharu juga boleh menimbulkan kesukaran yang besar.

3. Kurang sokongan sosial.

Pengasingan diri adalah biasa pada individu yang tertekan kerana mereka tidak mahu orang yang mereka sayangi melihat mereka berada pada titik terendah mereka. Walaupun jika ada yang mendekati mereka, ianya hanya  akan bermanfaat jika mereka menerima sokongan
sosial
 yang tepat untuk menaikkan mereka semula. Tanpa tenaga
positif
 dan sokongan daripada orang lain, ini boleh menyebabkan mereka mengulanginya dan kehilangan motivasi untuk menjadi lebih baik.

4. Percakapan negatif terhadap diri sendiri.

Individu yang tertekan kadang-kadang dapat mendengar banyak dialog dalaman negatif yang membawa kepada kritikan negatif terhadap diri sendiri. Kitaran ganas boleh berlaku di mana percakapan negatif terhadap diri negatif memujuk mereka untuk tidak menjadi sihat atau bahawa mereka tidak sepatutnya sihat, menyebabkan mereka berasa lebih tertekan. Sebaliknya, emosi kemurungan ini memburukkan lagi percakapan negatif terhadap diri dan kitarannya akan berterusan.

Bagaimana untuk kekal sihat meskipun dalam keadaan tertekan?

Berita baiknya ialah motivasi adalah otot mental yang menjadi semakin kuat sekiranya semakin banyak anda menggunakannya. Terdapat cara yang berkesan untuk melatih motivasi anda untuk menjadi lebih kuat untuk menjadikan diri anda sihat. Ini berfungsi agak sama dengan emosi negatif, semakin banyak anda memanjakannya, ianya akan menjadi semakin kuat.

Jika anda merasa sukar untuk melepaskan kitaran ini, ketahui bahawa anda mempunyai keupayaan untuk menguatkan minda anda dan menuju ke arah yang bertentangan untuk memperkuat emosi positif anda.

Sayangi diri anda

Ramai orang merasakan bahawa
cinta
 terhadap diri sendiri boleh menjadi narsistik dan terlalu memanjakan sementara ada yang berpendapat bahawa bagaimana seseorang dapat mencintai orang lain jika seseorang itu tidak belajar mencintai dirinya sendiri. Aphorisme yang terakhir membuktikan secara sah bahawa belas kasihan terhadap diri adalah penting ketika cuba mengatasi emosi tertekan dan bergerak ke arah menjadi sihat.

Ia juga mengatakan bahawa sekiranya seseorang ingin menjadi bahagia, cinta dan penerimaan diri adalah penting untuk kepuasan dan kesejahteraan dalaman.

Jadi, makan, berdoa, cinta dan senaman akan mengikutinya.

Percakapan terhadap diri sendiri secara positif

Adalah penting untuk menolak ‘menghukum diri sendiri’ melalui kritikan diri dan percakapan terhadap diri sendiri yang negatif apabila anda tidak mencapai matlamat kesihatan yang anda ingin capai.

Kebanyakan masa, musuh kita yang paling besar adalah diri kita sendiri. Pemikiran-pemikiran tidak terucap yang berada dalam minda kita kadang-kadang boleh menjadi sangat keras terhadap kita dan tidak memihak kepada diri kita sendiri yang boleh menjadi tidak sihat dari segi mental dan emosi.

Adalah penting untuk mengamalkan percakapan terhadap diri yang positif seperti, “Saya berjaya hari ini, saya dapat berjalan selama 15 minit yang merupakan langkah perubahan daripada apa yang saya jadi semalam’

Bermula dengan perkara kecil

Daripada memberi tumpuan kepada memulakan rutin baru, ia mungkin mencukupi untuk memulakan dengan pencapaian kecil seperti bergerak dari katil dan berjalan kaki selama 5 minit. Ia juga penting untuk mengakui pencapaian ini tanpa mengira selama mana masa ianya dilaksanakan.

Sesusah mana untuk menyeret diri anda daripada tempat tidur, ianya pasti bernilai untuk memulakan mood anda. Anda pasti akan berasa lebih baik kerana anda berjaya menolak diri anda sendiri sedikit sebanyak untuk melakukannya.

Beri perhatian kepada respons tubuh badan anda

Sebagai manusia, kita berkemungkinan besar akan terus melakukan perkara-perkara yang membantu kita untuk berada dalam tabiat merasa baik tentang diri kita sendiri. Selepas mencuba menarik diri anda keluar daripada katil dan berjalan selama kira-kira 5 minit, perhatikan bagaimana badan anda memberi respons dan emosi yang anda alami.

Jika diri anda mengecewakan, maafkan diri anda dan teruskan

Percubaan kecil dan berkesan untuk menjaga kesihatan biasanya melibatkan matlamat realistik dalam jangka masa pendek. Ia juga akan membantu mengingati bahawa kemajuan tidak akan sama dengan kesempurnaan.

Sekiranya anda terlepas satu hari untuk melakukan senaman atau berlebihan dengan sekeping kek
keju
 coklat berganda, itu tidak bermakna anda telah gagal dalam usaha anda untuk menjadi sihat. Maafkan diri anda dan mulaikan perjalanan kesihatan anda sekali lagi.

Dapatkan bantuan

Jika semua ini tidak membantu dan anda masih merasakan diri anda tidak bermanfaat, dapatkan pertolongan, dapatkan sokongan daripada orang yang disayangi atau dapatkan bantuan profesional. Ia tidak membuat anda kurang daripada seseorang untuk mencari pertolongan, kerana kita semua memerlukan motivasi dan sedikit bantuan untuk masa sekarang dan kemudian?

Atasi emosi tertekan anda sebelum ianya mengatasi anda. Ketahuilah bahawa setiap perjalanan yang hebat bermula dengan langkah pertama. Bersiaplah untuk langkah pertama iaitu bersifat belas kasihan terhadap diri sendiri dan mengatasi emosi negatif untuk bergerak ke arah menjadi lebih sihat, secara fizikal, emosi dan mental.


Ibu Hamil Selalu Rasa Nak Terkencing? Ini Ada Cara Untuk Atasinya, Cubalah!

Betul ke kerap kencing tanda hamil? Tetapi kenapa ia berlaku dan adakah cara yang boleh dicuba untuk mengatasi keadaan tersebut? Teruskan pembacaan untuk mengetahui lebih lanjut mengenainya.

Untuk mendapatkan lebih banyak info tentang Kehamilan, sila dapatkannya
di sini.

Kerap kencing tanda hamil

Peningkatan kekerapan membuang air kecil ini merupakan tanda awal kehamilan biasa. Ia berlaku disebabkan
 tahap hormon
progesteron dan
human chorionic gonadotropin
(hCG) yang meningkat.

Adakah kerap kencing tanda hamil
 hanya berlaku pada awal kehamilan?

Jawapannya tidak. Ini kerana ia juga boleh berkembang pada fasa kehamilan seterusnya apabila rahim dan
bayi dalam kandungan
 membesar – sekali gus mewujudkan tekanan pada pundi kencing.

Walaupun ia adalah keadaan normal untuk dialami semasa mengandung, tetapi jika ia disertai dengan rasa sensasi terbakar semasa kencing, anda harus mendapatkan rawatan perubatan segera. Ini kerana ia boleh menjadi tanda
jangkitan saluran kencing (UTI).

Gejala lain boleh termasuk sakit belakang atau peningkatan mendadak keperluan untuk kencing dalam tempoh singkat.

Bilakah keadaan ini akan bermula?

Oleh sebab peningkatan kekerapan kencing ini merupakan
antara
tanda awal kehamilan
, maka ia boleh bermula seawal beberapa minggu pertama selepas persenyawaan berlaku.

Pun begitu, kebanyakan bakal ibu mula mengalami keadaan ini dalam minggu ke-10 hingga 13 – apabila rahim mula menekan pundi kencing.

Punca

Selepas penempelan embrio di dalam rahim, badan menghasilkan progesteron dan hCG – kedua-duanya merupakan hormon kehamilan yang boleh menjadi faktor anda kerap kencing.

Semasa
berbadan dua
, bekalan darah dalam badan meningkat untuk menyokong tumbesaran janin.

Amnya, dianggarkan 20-25% darah dalam badan akan ditapis melalui buah pinggang dan akan disingkirkan sebagai sisa atau air kencing.

Semakin banyak darah yang dihasilkan oleh tubuh, maka
buah pinggang
 perlu bekerja keras untuk menyingkirkan lebihan cecair.

Tekanan juga merupakan antara faktor penyumbang kepada keadaan ini. Apabila rahim membesar, ia akan menolak pundi kencing, uretra dan ot
ot lantai pe
lvis – kesannya, berlaku peningkatan keinginan untuk membuang air kecil.

Berapa lama ia berlangsung?

Semasa hamil, bilangan kekerapan ini bergantung kepada ‘keadaan normal’ individu. Contohnya, jika biasanya anda pergi ke tandas 8x sehari, maka ketika mengandung, ia boleh meningkat kepada 10x sehari.

Kekerapan kencing berkaitan kehamilan mungkin berkurangan pada
trimester kedua
 tetapi akan kembali kerap menjelang minggu-minggu akhir kehamilan.

Berita baiknya, keadaan ini biasanya akan hilang sebaik sahaja bayi
 dilahir
kan.

Cara menangani masalah kerap kencing tanda hamil

Senaman lantai pelvis atau turut dikenali sebagai senaman Kegel, boleh membantu menguatkan otot pelvis dan uretra serta menyokong pundi kencing.

Mengamalkan senaman ini semasa mengandung dipercayai boleh membantu mengawal semula aliran air kencing anda.

Umumnya,
senaman kegel
 ini selamat dilakukan semasa mengandung dan selepas bersalin.

Sebelum melakukan senaman ini, anda disarankan untuk mengosongkan pundi kencing terlebih dahulu dan kemudian lakukan langkah berikut:

Rehatkan perut, dada, paha dan punggung.

Ketatkan
otot lantai pelvis
 dan tahan selama 5 hingga 10 saat.

Rehatkan otot selama 5 hingga 10 saat.

Ulangi langkah 1-3, untuk 10x.

Baca juga:

National Association for Continence
(NAFC) mengesyorkan senaman tersebut dilakukan tiga kali sehari.

Walaupun mengalami kekerapan kencing ketika hamil, namun anda masih harus kekal terhidrat dengan meminum 8 hingga 12 cawan air setiap hari.

Berikut beberapa petua yang boleh dilakukan untuk mengawal kekerapan ke tandas, seperti:

Mengurangkan pengam
bilan cec
air sebelum tidur

Mengelakkan
minuman berkafein

Condong ke hadapan semasa membuang air kecil

Membuat catatan kekerapan ke tandas

Kesimpulan

Peningkatan kekerapan kencing adalah sebahagian daripada gejala kehamilan dan biasanya akan pulih selepas bersalin.

Pun begitu dalam sesetengah wanita, ada juga yang berterusan mengalami gejala ini sehingga enam minggu selepas
melahirkan anak
.

Suka diingatkan walaupun kerap kencing tanda hamil ini adalah keadaan biasa, namun jika ia disertai dengan rasa sakit semasa membuang air kecil atau berterusan selepas beranak, berjumpalah dengan doktor untuk pemeriksaan lanjut.


Nak Tahu Mengapa Ibu Hamil Senang Alami Mood Swings? Ada Kaitan Dengan 7 Hormon Ini!

Mood swings dengan ibu mengandung
 ibarat irama dan lagu, sukar dipisahkan. Tetapi perubahan hormon apakah yang menjadi punca kepada keadaan tersebut? Ini penjelasannya.

Hormon ibu mengandung

Tempoh kehamilan
 merupakan keadaan di mana hormon mengalami perubahan naik turun seperti
roller coaster
. Sudah tentu situasi seperti itu akan memberikan kesan langsung kepada badan dan emosi ibu.

Walaupun pada kebanyakan masa ia boleh menjadi sesuatu yang menggembirakan, tetapi ibu mengandung pula akan berasa sebaliknya, seperti mudah tersinggung, hati tersentuh atau sedih.

Kedengaran seakan wanita yang sedang hamil ini mahukan perhatian, kan? Tetapi hakikatnya situasi itu berlaku tanpa mereka sedari. Pelik tetapi benar.

Namun, yang menjadi persoalan kini, apakah yang mendasari emosi yang kerap berubah itu? Mungkinkah disebabkan perubahan hormon?

7 perubahan hormon punca emosi naik turun

YA, sememangnya perubahan hormon yang dialami oleh ibu mengandung banyak mempengaruhi emosinya.

Umumnya, terdapat 7 hormon utama semasa kehamilan yang memainkan peranan penting dalam
perkembangan bayi
 dan kesan lain – emosi
rollercoaster
.

Human chorionic gonadotropin
 (hCG)

hCG adalah hormon penting pada
awal kehamilan
. Ia dihasilkan oleh plasenta setelah implantasi dan menyokong fungsi corpus luteum.

Corpus luteum adalah struktur sementara pada ovari yang menghasilkan hormon utama lain pada awal kehamilan.

hCG juga merupakan hormon yang dikesan pada ujian kehamilan. Kepekatannya meningkat daripada proses persenyawaan dan memuncak selepas minggu ke-8 hingga 11 kehamilan.

Untuk beberapa hari pertama selepas persenyawaan, tahapnya terlalu rendah untuk dikesan
ujian kehamilan
. Tetapi setelah persenyawaan berlaku, tahapnya akan meningkat 2x ganda setiap 48 jam.

Human placental lactogen
 (hPL)

Hormon ini turut dikenali sebagai
human chorionic somatomammotropin,
 yang dihasilkan oleh plasenta.

Bersama dengan faktor pertumbuhan plasenta, hPL dihasilkan bagi menyesuaikan metabolisme badan untuk memberi makan dan nutrisi kepada janin.

Dalam masa yang sama ia juga merangsang kelenjar susu pada payudara untuk menyusu. Maka secara tidak langsung perubahan hormon ini juga boleh mempengaruhi emosi ibu mengandung.

Bagi sesetengah wanita, faktor pertumbuhan plasenta dan hPL berpotensi menyekat insulin dan mengakibatkan berlakunya
diabetes kehamilan
.

 Progesteron

Pada minggu-minggu awal kehamilan, corpus luteum akan menghasilkan progesteron. Selepas 8 hingga 12 minggu, plasenta akan mengambil alih peranan itu.

Progesteron berfungsi merangsang pertumbuhan saluran darah yang dibekalkan kepada
lapisan rahim
. Ia juga merangsang lapisan untuk melepaskan nutrien bagi memberi khasiat kepada embrio pada peringkat awal.

Selain itu, progesteron turut berperanan menghalang pengecutan otot rahim agar ia mengembang seiring tumbesaran bayi.

Tahap progesteron terus meningkat seiring tempoh kehamilan. Bersama estrogen, ia mendorong pertumbuhan tisu payudara dan pengembangan saluran susu.

Progesteron mencegah penyusuan semasa kehamilan, hanya akan berlaku apabila tahap hormon itu menurun setelah
kelahiran anak
.

Hormon ini juga memainkan peranan penting dalam persiapan kelahiran – dengan menguatkan otot dinding pelvis yang diperlukan semasa
proses bersalin
.

Anda perasan tentang peningkatan pertumbuhan rambut semasa hamil? Ia juga kesan perubahan hormon progesteron!

 Estrogen

Seperti progesteron, corpus luteum menghasilkan estrogen pada peringkat awal kehamilan sebelum plasenta mengambil alih.

Estrogen membantu rahim membesar dan mengekalkan lapisannya. Ia menyokong perkembangan janin, termasuk tumbesaran organ dan sistem badan.

Estrogen juga mengaktifkan dan mengatur pengeluaran hormon kehamilan penting yang lain.

 Prolaktin

Merupakan hormon utama yang diperlukan bagi mencetuskan pengeluaran
susu ibu
. Ia membesarkan kelenjar susu untuk bersiap sedia (walaupun ia hanya berlaku selepas bayi dilahirkan).

Hormon ini juga mempunyai peranan lain yang tidak berkaitan dengan pengeluaran susu. Ia menyumbang kepada perkembangan paru-paru dan otak janin serta sistem imun ibu yang bertoleransi dengan janin.

 Relaksin

Tahap relaksin paling tinggi adalah pada trimester pertama kehamilan. Tetapi ia wujud sepanjang kehamilan.

Hormon ini memainkan beberapa peranan termasuklah menghalang pengecutan otot rahim bagi mencegah kelahiran pramatang.

Hormon relaksin
ini juga penting dalam menenangkan saluran darah, meningkatkan aliran darah ke plasenta dan buah pinggang.

Selain itu, relaksin juga berperanan membantu badan ibu mengendalikan peningkatan permintaan oksigen dan nutrien daripada bayi yang sedang membesar.

Dalam masa yang sama, hormon ini turut membantu badan ibu bersiap sedia untuk bersalin. Ia akan melonggarkan sendi pada pelvis, melembutkan dan melebarkan serviks untuk memudahkan kelahiran bayi.

 Oksitosin

Kehadiran oksitosin hanya berlaku pada jumlah yang besar menjelang akhir kehamilan. Pun begitu, kewujudan hormon ini tetap ada pada tempoh sebelumnya cuma pada jumlah yang lebih rendah.

Tahapnya akan meningkat sebelum ibu mengandung berdepan tempoh kelahiran anak, yang
mencetuskan kontraksi
.

Jika proses kelahiran tidak bermula secara semula jadi, oksitosin boleh digunakan untuk mencetuskannya.

Kesan perubahan hormon

Agak tidak adil untuk menuding jari kepada hormon yang menyebabkan setiap perubahan emosi, rasa marah dan kesedihan semasa hamil.

Namun, sememangnya perubahan dalam hormon badan banyak mempengaruhi emosi ibu mengandung.


Risau Susu Badan Tak Cukup? Ini 9 Cara Banyakkan Susu Ibu, No #7 Paling Senang!

Memberi
bayi anda dengan susu badan
merupakan impian setiap individu yang bergelar ibu. Namun tidak dinafikan, bukan semua individu dapat menyusukan bayi dengan sepenuhnya tanpa memberikan susu formula. Jadi apakah cara banyakkan susu badan?

Terdapat sesetengah individu, yang tidak perlu untuk melakukan apa-apa untuk memperbanyakkan kuantiti susu dan memperolehi susu dalam jumlah yang melimpah ruah. Kita boleh anggap ia sebagai rezeki bayi tersebut untuk menyusu sehingga cukup usia 2 tahun.

Namun, tidak dinafikan terdapat sesetengah individu yang mengalami
kesukaran untuk memperolehi susu badan
. Ia sama ada susu yang keluar hanya dalam jumlah yang sedikit atau mungkin tidak ada susu yang keluar langsung. Sudah tentu perkara sebegini mendatangkan tekanan kepada individu yang bergelar ibu, bukan?

Jangan risau, berikut dikongsikan beberapa petua dan cara banyakkan susu badan yang boleh anda amalkan. Diharapkan perkongsian ini dapat membantu anda mengatasi masalah yang anda hadapi sekarang. Selamat mencuba!

9 cara banyakkan susu badan

1. Kerap menyusu

Antara cara banyakkan susu badan yang kerap didengar adalah dengan memastikan anda menyusukan bayi dengan lebih kerap. Jumlah kekerapan yang disarankan adalah dalam lingkungan 10 hingga 12 kali sehari (iaitu dalam tempoh 24 jam).

 Ini kerana perbuatan ini dipercayai dapat merangsang hormon prolaktin untuk menghasilkan lebih banyak susu.

2. Cara banyakkan susu badan dengan bertenang

Tekanan yang anda alami apabila berdepan
kesukaran untuk menyusukan bayi
 boleh dianggap sebagai punca penghasilan susu terganggu dan berkurangan. Sebaiknya, apabila hendak menyusukan bayi atau sedang menyusukan bayi, pastikan anda dalam keadaan yang bertenang dan sentiasa berfikiran positif.

3. Posisi dan kedudukan

Memastikan anda berada dalam posisi dan kedudukan yang betul sepanjang tempoh menyusukan bayi anda juga boleh dianggap sebagai cara banyakkan susu badan. Tentukan posisi anda dan bayi adalah dalam keadaan yang betul dan selesa.

4. Perbanyakan minum air

Ini merupakan petua dan cara banyakkan susu badan yang paling penting dan wajib untuk dilakukan. Anda perlu memperbanyakkan minum air, jika tidak sudah tentu susah untuk penghasilan susu yang banyak. Air kosong, okay? Bukan air manis atau air berkarbonat.

5.
Supply
 dan
demand

Anda perlu tahu apakah maksud
supply
dan
demand
 dalam konteks penyusuan ini, iaitu semakin banyak susu yang dikeluarkan, bermakna semakin banyak susu akan dihasilkan. Jadi kesimpulan yang mudah, susukan bayi anda sekerap yang mungkin apabila dia mahukan susu.

6. Ada jadual ke?

Sebenarnya tidak wujud jadual untuk menyusukan bayi, cuma yang ada hanyalah jadual untuk mengepam susu. Jadi susukan bayi anda pada bila-bila masa yang diingininya. Tidak usah mengikut jadual.

7. Pam susu badan

Rajinkan diri anda untuk mula mengepam susu badan seawal ketika masih dalam pantang. Ini untuk membantu memastikan bahawa stok susu akan sentiasa anda.

Pastikan susu perahan disimpan dalam peti ais bahagian sejuk beku atau
freezer box
 (jika anda mempunyai kemampuan untuk membelinya). Jangan lupa untuk labelkan dengan tarikh.

Kerajinan anda mengepam susu badan juga dapat membantu mengosongkan payudara. Ini dapat menghindari daripada berlakunya masalah susu bengkak, yang cenderung mengakibatkan ibu mengalami demam atau masalah kesihatan lain.

8. Pemakanan

Sememangnya susu ibu yang pekat adalah berkualiti dan pastinya dapat membuatkan bayi menjadi lebih kenyang.

Untuk cara banyakkan susu badan ini, anda boleh mengamalkan pemakanan yang berfungsi sebagai penggalak susu atau
milk booster
 dalam diet pemakanan seharian anda.

Walaupun makanan berikut tidak diuji secara saintifik, tetapi tidak salah untuk mencuba. Antara makanan yang boleh anda ambil sebagai penggalak susu adalah seperti kurma dan madu, sayuran berdaun hijau, biji halba, lobak putih dan lobak merah

Setiap hormon dalam badan individu adalah berbeza. Jadi mungkin terdapat makanan yang
berfungsi penggalak susu
bagi individu tertentu, tetapi tidak berkesan kepada anda.

Apa yang penting adalah anda harus mencuba dan melihat dahulu keberkesanan serta kesesuaiannya.

9. Mengurut

Cara banyakkan susu badan ini mungkin tidak dapat dibuktikan secara saintifik. Tetapi tidak salah untuk mencuba, bukan? Cara yang boleh anda lakukan adalah
dengan mengurut perlahan kawasan payudara
 dan belakang badan anda.

Ia dipercayai berkesan untuk penghasilan susu badan yang lebih baik.

 Anda juga boleh dapatkan bantuan daripada suami atau ahli keluarga seperti ibu anda untuk membantu mengurut anda jika anda mendapati sukar untuk mengurut sendiri.

 Jika berkemampuan, anda boleh dapatkan khidmat bidan (
midwife)
 yang tahu dan boleh mengurut.

Bersabar

Ada masanya tidak dinafikan, setelah mencuba dan melakukan pelbagai cara dan petua, kita akan berasa putus asa dan tertekan. Bersabarlah dan jangan pernah putus asa.

Setiap masalah pasti ada jalan penyelesaiannya, bukan? Jika petua dan cara banyakkan susu badan yang dikongsikan masih tidak dapat membantu anda, anda boleh dapatkan nasihat daripada doktor dan pakar yang bertauliah. Teruskan mencuba!


Anda Bebas Bergerak Masa PKPP Tapi WASPADA! Ini 7 Tempat BERISIKO Tinggi Sebar COVID-19

Untuk mendapatkan lebih banyak info tentang coronavirus di Malaysia, sila dapatkannya
di sini
.

Dalam tempoh PKPP ini, anda bebas untuk bergerak ke sana ke sini. Namun ada 7 tempat berisiko COVID-19 yang boleh mendedahkan anda kepada penularan jangkitan wabak tersebut.

Statistik di Malaysia adalah seperti berikut:

[covid_19]

Penjagaan diri & elakkan tempat berisiko COVID-19

Kerajaan Malaysia telah melonggarkan Perintah Kawalan Pergerakan (PKP) kepada Perintah Kawalan Pergerakan Pemulihan (PKPP), namun ia tidak bermakna
wabak pandemik
 telah hilang sepenuhnya.

Sehingga vaksin dijumpai
 – yang boleh memakan masa berbulan-bulan bahkan bertahun-tahun –  ini bermakna anda masih terdedah kepada penularan
jangkitan coronavirus
.

Oleh sebab itu, anda masih perlu sentiasa berwaspada dan mengambil langkah mengurangkan risiko, sama ada berkaitan penjagaan kesihatan diri mahupun mengelakkan tempat berisiko COVID-19.

7 tempat berisiko COVID-19

Tahukah anda, ada tempat-tempat tertentu yang mungkin akan meletakkan anda pada risiko penularan jangkitan?

Berikut senarai 7 tempat
berisiko tinggi
 untuk penularan jangkitan COVID-19:

 Rumah ibadat, panggung wayang (teater) & tempat konsert

Berdasarkan saranan daripada Pusat Kawalan dan Pencegahan Penyakit (CDC), setiap individu terutamanya mereka yang
berisiko tinggi
 untuk mengalami jangkitan COVID-19 perlu menghindari sebarang bentuk perhimpunan.

Ini sudah tentu kerana tempat yang terdapat ramai individu berkumpul akan mudah bersentuhan dengan individu berkemungkinan mempunyai jangkitan.

Berada di tempat perhimpunan akan menyukarkan
amalan jarak sosial.

Baca juga:

 Pantai & kolam renang

Setelah hampir lebih 3 bulan tidak bercuti, pastinya dalam tempoh PKPP ini anda mahu menikmati panorama indah, sudah tentu pantai akan menjadi pilihan.

Pun begitu, sama ada pantai atau kolam, kedua-duanya tersenarai dalam tempat berisiko COVID-19.

Pastinya individu lain juga mempunyai
keinginan yang sama untuk bercuti
 seperti anda, jadi kesesakan pasti akan berlaku.

Walaupun hanya wujud % kecil untuk penularan jangkitan virus di pantai kerana pengaliran air laut atau kolam, tetapi amalan jarak sosial tidak dapat dipenuhi dengan sebaiknya.

Sebaiknya, jangan pergi atau bawa
anak kecil anda ke tempat-tempat yang sesak dan ramai individu.

 Pengangkutan awam

Sebarang pengangkutan awam, tidak kira kereta api, bas mahupun kapal terbang, adalah tempat di mana penjarakan sosial sukar dijaga.

Anda juga berkemungkinan terdedah kepada individu lain untuk tempoh yang panjang, maka risiko penularan jangkitan semakin tinggi.

Di pusat bandar utama, sistem aliran transit pastinya 1 kemudahan penting dan ia sering sesak.

Keadaan tersebut meningkatkan penyebaran titisan udara virus corona dari penumpang ke penumpang lain. Ia berlaku melalui bersin, batuk atau semasa berbual.

Sekiranya anda perlu menggunakan pengangkutan awam, pastikan anda sentiasa berhati-hati.

Sebaiknya
 elakkan daripada
menyentuh sebarang permukaan seperti handrail, penarik pintu atau sebarang butang.

 Majlis besar

Aktiviti luar rumah dan tempat terbuka dengan pengudaraan semula jadi umumnya lebih selamat berbanding kawasan tertutup.

Walau bagaimanapun, tempat yang sesak seperti majlis perkahwinan atau sebarang parti hari jadi masih boleh menjadi tempat berisiko COVID-19.

Risiko penularan jangkitan akan lebih tinggi apabila ada individu yang tidak memakai
pelitup muka
 atau menjaga jarak sosial sekurang-kurangnya 1 meter.

 Tempat kerja

Kebanyakan tempat kerja
 seperti kilang atau pusat panggilan biasanya melibatkan meja sesak dengan pengudaraan yang lemah. Sudah tentu ia mendedahkan kepada penularan jangkitan.

Amalan jarak sosial bagi setiap pekerja harus sentiasa dipantau dan penjagaan tingkah laku kesihatan haruslah dipertingkatkan dalam kalangan setiap individu yang bekerja.

Pihak majikan haruslah menyediakan segala keperluan penjagaan diri seperti
pelitup muka
, gel pembersih tangan atau sarung tangan jika diperlukan.

Maklumat tentang cara pemakaian topeng pelitup muka atau kaedah selamat menanggalkan sarung tangan juga perlu diberikan secara lengkap kepada pekerja.

Artikel berkaitan:

Kisah Menarik Di Sebalik Kes Import COVID-19 Di Malaysia, Dan Bagaimana Reaksi Virus Pada Sistem Badan

Mimpi Ngeri Bermula, Panik Punca Virus COVID-19 Berjangkit Satu Sama Lain Tanpa Disedari?

 Salun rambut & kuku

Ramai individu yang menantikan pembukaan salun rambut dan kuku tetapi jaga-jaga, ia merupakan antara tempat berisiko tinggi COVID-19.

Anda disarankan memilih salun berdasarkan susunan persekitaran individu berbanding soal hiasan dalaman semata-mata.

Pilihlah tempat yang mengutamakan
prosedur SOP ditetapkan
, seperti membersihkan semua alat dan tempat duduk pelanggan serta mengehadkan jumlah pelanggan di dalam salun.

 Restoran & kedai makan

Risiko pada tempat seperti ini boleh dikurangkan dengan penggunaan bahan pakai buang serta amalan jarak pada tempat duduk.

Jika pemilik dan kakitangan restoran mahupun kedai makanan mengambil langkah berjaga-jaga, pastinya ia boleh membantu mengurangkan penularan jangkitan.

Langkah penjagaan diri

Bagi sesetengah individu mungkin sukar untuk mengelakkan tempat berisiko COVID-19 apabila ia melibatkan tugasan kerja.

Tetapi anda masih boleh mengurangkan risiko dengan melakukan penjagaan kebersihan diri dengan sebaiknya.

Kerapkan membasuh tangan dengan sabun dan air
sekurang-kurangnya untuk tempoh 20 saat, terutamanya jika:

Setelah menyentuh individu lain, termasuk kanak-kanak

Menyentuh permukaan di luar rumah
 atau
barangan dari luar yang dibawa masuk ke rumah

Selepas menghembus hingus, batuk atau bersih

Mengendalikan cucian kotor

Sebelum makan atau penyediaan makanan

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Sering Terjaga Sewaktu Tidur & Sukar Lena Kembali? Ikut 7 Tip Ini

Bergolek kiri kanan tetapi masih tidak dapat tidur lena? Usah bimbang, Hello Doktor ada cara mengatasi masalah sukar tidur yang boleh anda cuba.

Bagaimana mendapatkan tidur lena?

Mendapat tidur lena dan berkualiti secara langsung akan
mempengaruhi kesihatan mental
 dan fizikal anda.

Masalah kekurangan tidur
 boleh mengakibatkan penurunan tenaga dan produktiviti,
keseimbangan emosi
 serta menjejaskan berat badan.

Walaupun menyedari tidur yang mencukupi penting untuk kesihatan, namun masih ramai di antara kita yang berdepan isu kesukaran mendapatkan tidur lena setiap malam.

Hakikatnya, petua atau cara mengatasi masalah sukar tidur itu adalah melibatkan rutin harian anda sahaja.

Eh, betul ke? Apa kaitannya
waktu tidur
 dengan rutin harian?

Nampak seperti saling tidak berhubung kait, kan?

Tetapi pilihan tabiat dan gaya hidup di siang hari yang tidak sihat boleh membuatkan anda sukar tidur lena pada waktu malam.

Keadaan tersebut sekali gus memberi impak buruk kepada emosi,
kesihatan otak
 dan jantung,
sistem imun
, kreativiti serta keseimbangan berat badan anda.

Cara mengatasi masalah sukar tidur

Selepas mengetahui kesan apabila tidak mendapat tidur lena secukupnya kepada kesihatan diri secara keseluruhan, pasti anda ingin mengetahui petua untuk mengubah keadaan tersebut, betul tak?

Anda disarankan untuk bereksperimen dengan cara mengatasi masalah sukar tidur yang dikongsikan di bawah bagi mendapatkan
tidur lebih nyenyak
 pada waktu malam.

Tip 1: Selarikan kitaran tidur semula jadi badan

Selaraskan dengan kitaran tidur semula jadi badan anda, atau irama sirkadian, adalah salah satu strategi yang paling penting untuk tidur lebih lena.

Dengan mengikuti jadual bangun tidur yang tetap, anda akan berasa lebih segar dan bertenaga. Caranya:

Cuba tidur dan bangun pada waktu yang sama setiap hari. Ia membantu mengatur jam dalaman tubuh dan
mengoptimumkan kualiti tidur

Elakkan perubahan walaupun pada hujung minggu. Semakin besar perubahan pada jadual tidur, anda mungkin akan mengalami gejala teruk seperti
jetlag

Hadkan tidur siang
 pada awal tengah hari antara 15 hingga 20 minit

Lawan
rasa mengantuk selepas makan
 malam. Jika tidur awal, anda berkemungkinan akan terjaga lewat malam dan berdepan kesukaran untuk tidur kembali

Tip 2: Kawal pendedahan kepada cahaya

Melatonin adalah hormon semula jadi yang dikawal oleh pendedahan cahaya. Ia berfungsi membantu mengatur kitaran bangun-tidur anda.

Waktu siang

Dedahkan diri kepada
cahaya matahari
 terik pada waktu pagi

Luangkan lebih banyak masa di luar ketika siang

Biarkan sebanyak mungkin cahaya semula jadi masuk ke dalam rumah atau
ruang kerja
 anda

Waktu malam

Elakkan
skrin terang sekitar 1 atau 2 jam sebelum waktu tidur

Elakkan menonton televisyen sehingga lewat malam

Apabila tiba waktu tidur, pastikan lampu bilik dimalapkan atau dipadamkan

Sekiranya terjaga, jangan terus membuka lampu, biarkan cahaya terus suram atau malap

Cara mengatasi masalah sukar tidur #3: Bersenam di siang hari

Individu yang
kerap bersenam
 akan tidur lena dan lebih nyenyak pada waktu malam, serta rasa kurang mengantuk pada siang hari.

Semakin kuat anda bersenam, semakin banyak manfaat tidur yang diperolehi.

Pun begitu,
melakukan senaman ringan seperti berjalan kaki
 untuk tempoh 10 minit sehari turut dapat meningkatkan kualiti tidur.

Tip 4: Penjagaan aspek makan & minum

Tabiat pemakanan juga memainkan peranan penting bagi membantu anda mendapatkan tidur
 lena.

Ini terutamanya jika anda ingin mengambil sebarang makanan beberapa jam sebelum tidur.

Hadkan pengambilan kafein
 dan nikotin (rokok)

Elakkan hidangan makanan berat pada waktu malam

Elakkan mengambil alkohol sebelum tidur

Hindari minum terlalu banyak cecair pada waktu petang

Kurangkan makanan bergula dan karbohidrat halus

Tip 5: Tenangkan fikiran

Adakah anda sering berdepan situasi sukar tidur lena atau kerap terjaga pada waktu malam?

Mungkin tekanan, kebimbangan atau kemarahan yang masih berbaki daripada waktu siang menjadi antara punca anda mengalami kesukaran tersebut.

Cuba atasinya dengan mengembangkan rutin tidur yang membantu mempersiapkan diri untuk tidur seperti
mengamalkan teknik relaksasi
 ataupun mandian air suam.

Anda juga boleh memalapkan cahaya bilik tidur mahupun mendengar alunan muzik lembut yang mendamaikan.

Tip 6: Perbaiki persekitaran tidur, salah satu cara mengatasi masalah sukar tidur

Rutin tidur yang tenang dapat memberikan isyarat kepada otak bahawa sudah tiba masanya untuk berehat dan melepaskan tekanan yang dialami.

Perlahankan sebarang bunyi

Pastikan suhu bilik sejuk

Pastikan tempat tidur anda selesa

Khaskan tempat tidur sebagai ruang untuk tidur dan hubungan intim, bukannya ruang bekerja

Tip 7: Pelajari cara untuk kembali tidur

Ia adalah satu keadaan normal untuk terjaga sebentar. Tetapi jika anda berdepan masalah untuk kembali tidur, cuba petua berikut:

Elakkan membuat diri berasa tertekan

Letakkan matlamat untuk merehatkan diri dan bukannya tidur

Lakukan aktiviti yang tenang seperti
membaca buku

Hindari daripada memikirkan isu yang boleh mendatangkan kebimbangan atau merangsang otak untuk berfikir. Jika ia berlaku, buat nota ringkas dan tunda rasa kebimbangan tersebut pada keesokan harinya

Sekiranya cara mengatasi masalah sukar tidur yang dikongsikan di atas tidak membawa sebarang perubahan, anda disarankan untuk melakukan pemeriksaan dengan doktor.


Jangan Main Kongsi Jamban Terutamanya Jenis Duduk, Boleh Terkena STD Yang Ini!

Tahu tak apa itu trichomoniasis? Mungkin ramai yang masih belum arif tentang penyakit bernama trichomoniasis bukan? Artikel ini mungkin akan dapat membantu anda!

Di dalam dunia ini, terdapat banyak jenis
penyakit jangkitan kelamin (STD)
.

Antara yang biasa kita dengar atau baca adalah
human immunodeficiency virus (HIV)
,
human papillomavirus (HPV)
 dan macam-macam lagi.

Pun begitu, wujud STD berbahaya yang mungkin boleh hadir tanpa sebarang petanda iaitu trichomoniasis atau nama singkatannya, trich.

Ada kepercayaan yang mengatakan ia boleh tersebar melalui tempat duduk jamban. Benarkah? Jom baca untuk tahu!

Serba sedikit tentang apa itu trichomoniasis

Sebelum itu, wajarlah untuk kita berkenalan terlebih dahulu mengenai penyakit ini.

Untuk pengetahuan anda, trichomoniasis adalah sejenis STD yang disebabkan oleh parasit bernama Trichomonas vaginalis (TV).

Seperti yang diperkatakan pada awal artikel ini, trich memang benar mungkin tidak akan menunjukkan sebarang tanda jangkitan.

Ini dibuktikan oleh kajian laman sesawang Planned Parenthood yang mengatakan, kira-kira 7 daripada 10 orang yang terjangkiti tidak menunjukkan simptom.

Pun begitu, ia bukan bermakna trich langsung tidak akan menunjukkan gejala.

Berikut merupakan beberapa petanda yang boleh kaum Adam dan kaum Hawa perhatikan:

Simptom buat lelaki:

Selalu rasa ingin terkencing lebih dari biasa

Keluar cecair berwarna putih daripada zakar

Bengkak, gatal dan pedih pada zakar –
 kawasan kepala atau kulup

Sakit pada zakar terutamanya ketika kencing atau ejakulasi

Simptom buat wanita:

Faraj selalu basah dan menyebabkan
 bau busuk seakan ikan busuk

Keluar cecair dari faraj yang likat, pekat dan berketul serta berwarna hijau @ kuning

Bengkak, gatal dan pedih pada faraj – kadangkala pada bahagian dalam paha

Sakit pada faraj terutamanya ketika kencing atau seks

Simptom trichomoniasis yang kami senaraikan di atas ini, adalah lebih kurang sama sahaja dengan STD yang lain.

Sekiranya anda menghidapi salah satu, beberapa atau kesemua gejala di atas ini, maka segera berjumpa doktor.

Apa itu trichomoniasis: Bagaimana ia boleh tersebar?

Baiklah, sekarang kita sudah tahu serba sedikit tentang apa itu trichomoniasis dan simptom-simptomnya.

Persoalannya kini pula, bagaimana STD yang mungkin tidak bergejala ini tersebar?

Jawapannya mungkin anda sendiri sudah tahu, tentu sekali melalui seks!

Sama seperti penyakit jangkitan kelamin yang lain,
 trich boleh tersebar dengan mudah melalui aktiviti seksual termasuklah penetrasi zakar ke dalam faraj, seks oral dan berciuman.

Ini adalah akibat daripada air mani, atau air liur yang berpindah daripada orang yang terjangkiti.

Dalam pada itu, sentuhan kulit ke kulit juga boleh memindahkan TV jika orang tersebut mempunyai luka atau ulser pada kulit atau mulut.

Bukan itu sahaja, ia juga dikatakan boleh tersebar jika berkongsi jamban. Benarkah?

Trich juga boleh tersebar jika berkongsi jamban?

Ya, trichomoniasis adalah
 penyakit jangkitan kelamin yang juga boleh tersebar
 jika berkongsi jamban terutamanya jenis duduk.

Ini kerana virus ini sangat mudah terlekat dan tersebar pada objek yang lembap seperti pakaian, tuala mandi, berus gigi dan jamban.

Apa yang menakutkan, TV dikatakan boleh hidup di luar daripada tubuh badan manusia sehingga 45 minit di tempat yang lembap.

Disebabkan itu, kira sering kali diingatkan untuk
 elak daripada berkongsi barangan peribadi dengan orang lain
 biarpun pasangan kita.

Bagaimana pula jika di tandas awam? Adalah mustahil untuk tidak berkongsi jamban di tempat awam bukan?

Ya, keputusan yang paling terbaik untuk cegah trich adalah cuba untuk elak dari mengunjungi tandas awam.

Jika terdesak, jamban cangkung mungkin adalah alternatif yang lebih baik untuk elak kontak secara langsung.

Apa yang anda dan pasangan perlu lakukan?

Sudah tahu apa itu trichomoniasis? Sekarang kita pergi kepada cara untuk cegah dan rawat penyakit jangkitan kelamin ini pula.

Hakikatnya, trich tidak akan sembuh dengan sendiri seiring peredaran waktu.

Oleh itu, pengambilan ubatan antibiotik adalah pilihan yang terbaik buat anda.

Sekiranya anda mengesyaki diri atau pasangan mempunyai simptom-simptom yang kami senaraikan di atas tadi, adalah bagus untuk kalian segera berjumpa doktor.

Dapatkan konsultasi doktor dan
preskripsi ubatan antibiotik
 jenis metronidazole, yang perlu diambil dua kali sehari untuk 5 ke 7 hari dalam masa seminggu.

Dalam pada itu, cuba elak daripada melakukan aktiviti seksual buat masa ini dan
 hindari berkongsi barangan peribadi termasuklah penggunaan jamban
.


Bagaimana Membersihkan Berus Mekap

Apabila anda menggunakan berus untuk memakai solekan pada wajah, sejumlah besar bakteria dipindahkan daripada kulit ke berus anda. Hari demi hari, bakteria tersebut akan merebak dan dipindahkan ke kulit anda setiap kali anda menggunakan berus. Untuk mengelakkan jerawat, anda perlu membersihkan berus mekap anda sekerap mungkin. Berikut adalah garis panduan untuk membantu anda dalam proses ini:

Langkah 1

Basahkan berus anda dalam air suam. Elakkan membasahkan pemegang berus kerana air akan melonggarkan gam pada pemegang berus dan menjadikannya mudah tercabut.

Langkah 2

Picit sedikit sabun atau syampu di telapak tangan anda, kemudian sapu berus anda pada telapak tangan. Tambah sedikit air untuk memastikan berus anda dicuci dengan sempurna.

Langkah 3

Perah sabun keluar daripada berus dengan lembut.

Langkah 4

Jika anda mendapati masih terdapat sisa mekap pada berus, ulangi langkah 2 dan 3 sehingga berus benar-benar bersih.

Langkah 5

Bilas berus anda di bawah air yang mengalir.

Langkah 6

Tekan berus untuk mengeluarkan sebahagian besar air keluar. Jangan tekan terlalu kuat.

Langkah 7

Letakkan berus anda pada permukaan yang rata dan bersih untuk membiarkannya kering.

Berus solekan sepertimana juga produk mekap adalah penting untuk kemasan yang berkesan. Jika solekan anda tidak kemas sejak kebelakangan ini; atau jika anda mula mengalami jerawat atau jerawat anda semakin teruk, sudah tiba masanya untuk memeriksa kebersihan berus mekap anda. Bersihkan berus anda dan lihat betapa berbeza kesannya kepada kulit anda.


Hubungan Intim Suami Isteri Hambar Di Atas Katil? Ayuh Cuba Di 4 Tempat Ini!

Sebenarnya, wujud banyak faktor yang akan mempengaruhi kehangatan dan kenikmatan asmaradana anda dan pasangan. Jika salah cara, maka akibatnya hubungan intim suami isteri itu menjadi hambar.

Sekiranya
sudah mula bosan beraksi atas katil di kamar tidur
, tidak ada salahnya untuk mula bersenggama di tempat lain yang sudah tentu akan menyemarakkan lagi api asmara kalian berdua.

Persoalannya, di mana lagi lokasi ideal untuk elak hubungan intim suami isteri hambar? Kami mungkin ada cadangan!

Hubungan intim suami isteri hambar itu angkara anda dan pasangan?

Perkahwinan yang telah berlangsung agak lama
 mungkin akan jadi punca kalian berdua tidak lagi merasakan keintiman mengghairahkan tatkala melakukan hubungan seks.

Terutamanya jika anda dan pasangan tidak berani mencuba untuk berubah serta hanya bergantung kepada waktu, cara, posisi dan lokasi yang sama, jadi persetubuhan itu masih lagi ‘biasa-biasa’.

Disebabkan itu pula, sila lebih berani untuk menerokai alam seksual yang baru. Langkah pertama yang anda dan pasangan perlu buat adalah cuba bersenggama di tempat lain.

Lupakan kamar tidur, John Hopskin Medicine menyatakan bahawa salah satu cara untuk menghidupkan kembali ghairah dalam seks
 adalah dengan mencuba perkara yang baru
.

Tetapi, di mana ya? Sebagai pemula, berikut adalah tempat lain yang anda dan pasangan boleh cuba berasmara!

#1. Hubungan intim suami isteri di dapur

Ya, mungkin benar bahawa dapur itu adalah tempat untuk memasak atau menyimpan bahan mentah makanan dan minuman. Namun, apa kata jika anda ubah fungsinya?

Ia juga mungkin boleh dijadikan tempat untuk anda dan pasangan bermadu asmara asalkan ia dilakukan di tempat yang tidak akan mengundang bahaya seperti dapur gas.

Bayangkan,
sebenarnya ada banyak posisi seks
 yang mungkin anda boleh cuba di sini sama ada dengan berdiri, berbaring atau duduk sesuai dengan kreativiti masing-masing.

Namun apa yang lebih penting, sila elak daripada melibatkan penggunaan bahan mentah atau alatan dapur ke dalam aktiviti seksual kalian berdua untuk menghindarkan akibat yang tidak baik.

#2. Seks di tandas

Kemungkinan agak mustahil untuk hubungan intim suami isteri hambar itu terjadi jika anda dan pasangan
bersetubuh di dalam tandas
. Ini kerana seks di bawah pancuran air itu sudah pasti sangat sensasi.

Lupakan pancuran air, apa kata anda dan pasangan cuba untuk melakukannya di dalam takungan air seperti tab, jakuzi atau kolam tatkala sedang berendam berdua di dalamnya.

Di situ juga, kalian berdua akan lebih bebas untuk menyentuh, merangsang dan dalam masa yang sama membersihkan tubuh badan masing-masing dengan penuh rasa syahwat.

Pun begitu, sila lebih berwaspada dengan penggunaan bahan pencuci seperti sabun atau syampu kerana khuatir ia boleh menyebabkan kerengsaan atau keradangan pada alat sulit.

#3. Di dalam kereta

Meskipun seks di dalam kereta ini adalah antara lokasi asmara yang paling popular, namun sila ingat bahawa ia hanya boleh atau perlu
dilakukan buat pasangan berkahwin sahaja
.

Kenapa ia akan jadi tempat seksual paling ghairah? Ini kerana ia disebabkan oleh risiko dilihat, didengar atau diketahui oleh orang lain yang tentunya akan meningkatkan adrenalin kalian berdua.

Dengan peningkatan adrenalin ini, sudah pasti aspek libido kalian berdua juga mungkin akan lebih terangsang berlipat kali ganda akibat risiko untuk tertangkap oleh orang lain.

Cuma, anda dan pasangan masih perlu tahu, peduli dan hormat akan aspek privasi. Elakkan daripada bermesraan berlebihan di dalam kenderaan sehingga orang lain rasa tidak senang.

#4. Hubungan intim suami isteri di atas tangga

Khas buat pasangan suami isteri yang tinggal di rumah bertingkat, kalian berdua mungkin boleh memanfaatkan anak tangga di rumah itu sebagai lokasi untuk berasmaradana.

Berhubungan intim di tempat seperti ini mungkin tidak begitu mudah kerana ia akan mengehadkan pergerakan tubuh badan sehingga menjadikan ia mungkin lebih terbatas.

Namun, batasan inilah yang mungkin akan menguji kreativiti dan kerjasama anda dan pasangan ketika sedang bersenggama. Di sini,
komunikasi itu adalah sangat penting
.

Sebagai contoh posisi seks yang mungkin anda boleh cuba di sini adalah
doggy style
atau lain-lain jika anda lebih kreatif. Namun, sila hati-hati untuk elak kecederaan pula ya.

Konklusinya, hubungan intim suami isteri hambar itu mungkin boleh dielak atau dihindar hanya dengan memberi lebih warna di dalam aspek persetubuhan anda dan pasangan!

Mengapa hanya hadkan ia di kamar tidur sahaja sedangkan anda boleh bersenggama di tempat lain, bukan?


Pneumothorax

Definisi

Apa itu pneumothorax?

Pneumothorax berlaku apabila terdapat aliran udara antara
paru-paru
 dan dinding dada. Terdapat 2 jenis pneumothorax iaitu: Pneumothorax idiopatik (tiba-tiba berlaku pada individu yang sihat, tidak terdapat sejarah penyakit) dan pneumothorax sekunder (muncul daripada komplikasi paru-paru). Sekiranya tidak dirawat dengan segera, penyakit ini boleh menyebabkan kematian.

Apakah kebarangkalian pneumothorax?

Keadaan kesihatan ini adalah biasa dalam kalangan individu yang berusia 20 hingga 30 tahun, terutama dalam kalangan mereka yang tinggi dan kurus. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom pneumothorax?

Simptom-simptom yang paling biasa adalah
sesak nafas
 dan sakit di bahagian dada, terutamanya apabila anda menarik nafas dan menghembuskan nafas. Terdapat juga simptom-simptom lain seperti:

Sesak nafas

Pengsan

Pucat

Mudah keletihan

Denyutan jantung cepat

Mungkin terdapat beberapa simptom yang tidak disenaraikan seperti di atas. Sekiranya anda mempunyai keraguan mengenai simptom, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai sebarang persoalan, sila berunding dengan doktor anda. Setiap tubuh manusia bertindak dengan berbeza. Oleh itu, cara yang terbaik adalah untuk berbincang dengan doktor anda bagi menentukan penyelesaian terbaik untuk situasi anda.

Ketahui puncanya

Apa yang mengakibatkan pneumothorax?

Pada masa ini, saintis telah mengetahui penyebab bagi pneumothorax. Saintis menyatakan bahawa gelembung udara meletup dan udara bertakung di dalam paru-paru. Pneumothorax kadangkala boleh menjadi penyakit keturunan.

Sementara itu, pneumothorax sekunder berlaku apabila anda mengalami penyakit paru-paru (
asma
, tuberkulosis,
batuk kokol
, COPD pulmonari obstruktif kronik). Di samping itu, kecederaan paru-paru atau dada juga boleh menjadi punca pneumothorax.

Ketahui faktor risiko

Apa yang meningkatkan saya kepada risiko pneumothorax?

Terdapat banyak faktor risiko untuk pneumothorax seperti:

Jantina: Lelaki lebih kerap terjejas berbanding daripada wanita

Merokok: Risiko meningkat jika anda merokok

Genetik: Sesetengah jenis pneumothorax boleh diwarisi

Penyakit paru-paru: Jika anda mempunyai beberapa penyakit paru-paru sebelumnya, anda mempunyai risiko yang lebih tinggi untuk mendapat penyakit ini

Pengudaraan mekanikal: Jika anda mendapat bantuan daripada mesin pernafasan, anda mempunyai kemungkinan untuk mengalami pneumothorax

Pernah mengalami pneumothorax sebelum ini

Tidak terdapat sebarang faktor risiko tidak bermakna anda tidak berpotensi untuk mendapat penyakit ini. Tanda-tanda ini hanya untuk rujukan sahaja. Anda perlu berbincang dengan doktor pakar untuk maklumat lanjut.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pneumothorax didiagnosis?

Doktor anda akan menyemak sejarah perubatan anda dan melakukan pemeriksaan fizikal. Doktor anda akan mendengar bunyi pernafasan melalui stetoskop. X-ray dada boleh mendiagnosis pneumothorax. Di samping itu, doktor akan memeriksa paras oksigen darah anda dan jantung dengan menggunakan ECG untuk menentukan sama ada anda mempunyai pneumothorax atau tidak.

Bagaimana pneumothorax dirawat?

Rawatan bergantung kepada tahap pneumothorax dan penyebabnya. Pneumothorax yang ringan boleh dirawat dengan membenarkan tubuh menyerap atmosfera. Untuk pneumothorax yang lebih teruk, jarum suntikan boleh dimasukkan ke dalam dada anda untuk mengeluarkan udara. Sekiranya lubang tersebut besar, anda mungkin perlu menggunakan tiub selama beberapa hari untuk memastikan paru-paru dipam sehingga lubang tersebut kembali sembuh. Sekiranya kaedah di atas masih tidak berkesan, anda perlu melakukan pembedahan untuk mengelakkan kewujudan udara di dalam paru-paru anda.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh diambil untuk menangani pneumothorax?

Gaya hidup dan pengubatan sampingan yang berikut mungkin membantu anda untuk mengatasi pneumothorax:

Pemeriksaan semula untuk memantau perkembangan simptom serta kesihatan anda

Ambil ubat anda seperti yang diarahkan, jangan menghentikan pengambilan ubat tanpa kebenaran doktor

Bercakap dengan doktor anda mengenai ubat-ubatan yang anda ambil, sama ada yang dipreskripsi atau yang diperoleh dari
farmasi

Bercakap dengan doktor anda jika anda mengandung

Sekiranya anda mempunyai sebarang pertanyaan, sila berunding dengan doktor untuk memahami penyelesaian terbaik untuk anda.


Tip Kekal Bertenaga Sepanjang Ramadan

Tidak makan dan minum sepanjang hari bukanlah alasan untuk kita terperap di rumah tanpa melakukan apa-apa aktiviti. Malah kita dituntut untuk banyak membantu orang lain dan melakukan kebajikan.

Tapi bagaimana seharusnya kita bertenaga di bulan ini?

Berikut adalah beberapa tip untuk kekal bertenaga sepanjang Ramadan.

1. Jangan tinggalkan sahur

Makan sahur adalah sumber tenaga untuk anda kekal cergas di siang hari. Tanpa sahur, badan akan kekurangan bahan bakar untuk menghasilkan tenaga. Hasilnya, anda akan cepat letih.

Ambil makanan yang seimbang dengan karbohidrat, protein, buah-buahan serta sayur-sayuran. Makan dalam kadar yang biasa dan jangan terlalu banyak.

Antara contoh hidangan sahur ialah:

1 ½ cawan nasi / mi / mihun.

Seketul ayam / ikan.

Secawan sayur.

Secawan buah-buahan / 3 biji kurma.

Segelas susu / air kosong.

Jika tidak mahu mengambil nasi, anda boleh gantikan dengan oat atau spageti.

2. Berbuka dengan sederhana

Waktu berbuka adalah waktu yang paling dinanti-nantikan oleh semua orang. Setelah seharian menahan lapar dan dahaga, akhirnya tiba masa untuk mengisi perut yang kosong.

Sungguhpun anda lapar, jangan ambil jumlah makanan yang banyak dalam satu-satu masa. Perut anda akan terkejut dan boleh menyebabkan ketidakselesaan dan ketidakhadaman. Makan perlahan-lahan dan berikan sedikit masa untuk perut anda berehat.

Contohnya, mulakan dengan kurma atau kuih dan air dahulu. Selepas solat maghrib, sambung dengan hidangan utama dalam saiz hidangan biasa atau kurang. Makan yang berlebihan akan membuatkan badan letih dan mengantuk.

3. Elakkan tidur selepas sahur atau subuh

Bagaimana anda memulakan pagi anda banyak menentukan produktiviti hari anda. Tidur selepas sahur atau subuh boleh menjejaskan kecergasan badan anda.

Pertamanya adalah anda baru sahaja mengambil makanan berat kurang daripada dua jam. Seeloknya, elakkan tidur sekurang-kurangnya dua jam selepas makan berat.

Kedua, hormon kortisol adalah tinggi pada waktu pagi. Hormon ini berfungsi merangsang otak dan memberikan fokus serta melawan stres. Kadarnya akan turun sehingga paling rendah di waktu petang dan malam. Jika anda tidak memanfaatkan waktu ini, kecergasan badan akan berkurang.

4. Rancang hari anda

Hari yang berlalu tanpa perancangan adalah hari yang gagal. Memetik kata-kata dari Benjamin Franklin, “Jika anda gagal merancang, anda merancang untuk gagal.”

Jika anda sentiasa ada sesuatu ingin dilakukan, anda tidak ada masa untuk dibazirkan dan hari anda akan terpandu. Jika terlalu banyak masa kosong, anda akan menjadi malas dan kurang bertenaga.

5. Banyakkan minum air

Jangan lupa cukupkan keperluan air anda iaitu sekurang-kurangnya lapan gelas sehari. Air sangat penting untuk memberikan badan anda tenaga. Dengan masa yang terhad untuk minum air, anda boleh gunakan jadual 2-4-2 iaitu dua gelas semasa berbuka, empat gelas sebelum dan selepas solat tarawih dan dua gelas sewaktu sahur.

Selain air, anda juga boleh ambil
buah-buahan
 untuk kekal terhidrat.

6. Elakkan minuman berkafein

Kafein adalah sejenis diuretik, iaitu bahan yang menyebabkan anda membuang air dengan kerap. Ia mendedahkan anda kepada dehidrasi yang akhirnya menyebabkan badan anda kekurangan tenaga untuk meneruskan hari berbaki.

Jika tidak dapat berhenti mengambil kopi di bulan Ramadan, kurangkan pengambilannya.

7. Ambil makanan yang sihat

Kurangkan makanan bergorang celur, makan diproses dan makanan bergula. Makanan-makanan ini adalah kurang berkhasiat dan hanya akan memberikan tenaga sementara. Ia juga menambahkan lemak di dalam badan anda.

Ramadan adalah bulan perjuangan. Ia haruslah diisi dengan banyak aktiviti bermanfaat. Tanpa pengamalan gaya hidup yang sihat, Ramadan tentunya hanya akan diisi dengan tidur sahaja.

Hello Health Group
 tidak menyediakan nasihat perubatan, diagnosis atau rawatan.


Kisah Menarik Di Sebalik Kes Import COVID-19 Di Malaysia, Dan Bagaimana Reaksi Virus Pada Sistem Badan

* Artikel ini sebahagian siri COVID-19 yang dihasilkan Editorial Hello Doktor. Klik pautan untuk baca sambungan menarik dalam artikel 2 dan artikel 3.

Semuanya bermula di kota Wuhan, wilayah Hubei, China…

Tak siapa sangka, hanya dari
pasar basah dan makanan laut
, jangkitan paru-paru dari virus baharu yang tak diketahui muncul.

Tak cukup dengan itu, netizen dikejutkan pula dengan perkataan “kluster” yang merujuk pada
lebih 10 kes berkaitan di antara satu sama lain
, dan tak berasal dari keluarga sama.

Hampir 5 bulan diserang wabak ini, jumlah kes COVID-19 di Malaysia makin meningkat sehingga:

[covid_19]

Bagaimana semuanya bermula, dan betulkah kes “kluster” memburukkan situasi virus COVID-19 di Malaysia?
Jom kita geledah!

Bagaimana COVID-19 mula menapak di Malaysia?

Apabila Kementerian Kesihatan Malaysia (KKM) diberitahu Kementerian Kesihatan Singapura (KKS) tentang satu kes import di sana, Jabatan Kementerian Negeri Johor (JKN) tahu mereka harus mengambil tindakan drastik.

8 pelancong China yang ada kontak rapat dengan kes import pertama di Singapura itu didapati
sedang bergerak “masuk” Malaysia
!

4 daripada 8 pelancong itu ditahan, melalui ujian saringan dan mereka didapati positif virus COVID-19 dan
ditempatkan di Hospital Sungai Buloh
.

Sementara itu, di Hospital Sultanah Aminah, Johor…

Sehari selepas memasuki Malaysia melalui bas ekspres, seorang lelaki dari Wuhan mula menunjukkan simptom COVID 19 iaitu
demam
.

Artikel berkaitan:
Apa Beza Antara Demam COVID-19 Dan Demam Biasa?

Dia didapati ke Singapura sebelum masuk ke Johor Bahru bersama isteri dan anaknya.

Kira-kira 15
penumpang lain turut berada dalam bas
 tersebut, dan semuanya pelancong dari China. Selepas saringan dibuat, lelaki itu dan isterinya disahkan positif COVID-19.

Kluster persidangan antarabangsa di Singapura pula masuk

Ketika netizen menarik nafas lega tiada kes warga tempatan, tiba-tiba
seorang lelaki warganegara tempatan yang berusia 41 tahun disahkan positif COVID-19
.

Dia baru pulang dari Singapura selepas menghadiri satu persidangan antarabangsa.

Setakat ini, 3 delegasi dari Singapura,
2 dari Korea Selatan dan seorang warga Britain disahkan positif.

Apa yang lebih malang, adik perempuan (40 tahun) dan ibu mertua (64 tahun) lelaki tersebut turut disahkan positif akibat kontak rapat.

Misi bantuan kemanusiaan pula bawa pulang 2 kes positif dari Wuhan, China

Terperangkap di negara asing sewaktu wabak besar melanda agak menakutkan.

Begitulah nasib 107 individu (88 warganegara Malaysia dan 19 ahli keluarga bukan warganegara)
di kota Wuhan, China
.

Mujurlah misi kemanusiaan dijalankan, dan kerajaan berusaha membawa kesemua individu pulang. Namun,
pemeriksaan kesihatan
 mendapati 2 daripada 107 individu tersebut pula positif COVID-19!

Kes positif dari Indonesia mewujudkan kluster baharu

Apabila individu dibawa pulang ke Malaysia atas misi kemanusiaan ini, mereka perlu dikuarantin di tempat yang disedia kerajaan.

Dalam misi bawa pulang pelajar dari Indonesia, 43 individu (warganegara Malaysia) dikesan dengan simptom COVID 19 di pintu masuk antarabangsa KLIA.

Ini menjadikan misi kemanusiaan itu
kluster terbaru jangkitan COVID-19 di negara ini
, dan ia diberi nama ‘Kluster Pasenteren’.

Mereka adalah pelajar dari Temboro,
salah satu tempat diisytiharkan sebagai zon merah
 di daerah Magetan, Indonesia.

Simptom COVID 19 tak ada pada semua penghidap virus

Menurut laporan KKM,
88% kes positif COVID-19 di Malaysia diklasifikasi sebagai tak menunjukkan simptom.

Tiada jaminan anda tak bawa jangkitan, selagi ujian saringan tak dibuat
. Sebab itu, jika anda sayang keluarga di kampung, jangan pulang hari raya Aidilfitri ini.

Jika wabak COVID-19 tersebar pada ibu bapa lanjut usia,
mereka lebih berisiko mendapat simptom teruk
!

Artikel berkaitan: Bagaimana Taiwan, New Zealand dan Korea Selatan Pegang 3 “Rahsia’ Hentikan COVID-19

Oleh sebab COVID-19 ada tempoh pengeraman di antara 2 hingga 14 hari, penularan virus mudah berlaku.

Bolehkah anda positif, tapi tak tunjukkan tanda tanda COVID 19?

Jika anda diuji positif tapi tak tunjuk sebarang tanda tanda COVID 19, ia satu tanda baik kerana anda mungkin dalam proses pemulihan.

Tapi, ini tak bermakna anda boleh bergerak bebas. Sebaiknya, lakukan
langkah pencegahan seperti kuarantin diri
 selama 14 hari.

Tetapi bagaimana pula jika anda mengalami tanda tanda COVID 19? Apakah gejalanya?
Menurut WHO, dalam tempoh pengeraman, sistem imun badan akan mula bertindak balas.

Simptom awal seperti demam
, batuk dan sesak nafas akan muncul dahulu sepanjang tempoh pengeraman lepas terdedah pada virus.

Tapi ini bukan bermaksud semua individu mengalaminya
. Batuk gejala paling biasa berlaku. Simptom paling jarang adalah sesak nafas.

Gejala lain yang boleh berlaku pada mereka yang positif COVID-19 adalah kekeliruan, sakit kepala, mual serta
cirit-birit
.

COVID-19 turut beri impak pada 5 sistem badan lain

Virus COVID-19 bukan sahaja menyerang saluran pernafasan dan paru-paru, namun dalam kes yang lebih serius, virus ini boleh menjejaskan keseluruhan sistem badan!

1. Jejaskan fungsi paru-paru

Seperti
jenis coronavirus lain
, COVID-19 adalah penyakit pernafasan, maka paru-paru adalah bahagian pertama yang akan terjejas.

Sesetengah individu alami gejala pernafasan ringan. Tapi ada juga yang berdepan
simptom kerosakan paru-paru yang teruk
.

Keadaan itu dikenali sebagai sindrom gangguan pernafasan akut teruk (ARDS) yang menyebabkan kebocoran cecair dari saluran darah dalam paru-paru.

Cecair itu akan berkumpul dalam poket udara paru-paru, dan mengakibatkannya sukar memindahkan oksigen dari udara ke darah.

2. Tindak balas berlebihan sistem imun

Fungsi utama sistem imun adalah melawan jangkitan dalam badan dengan menghasilkan
cytokine.

Akan tetapi, jika pengeluaran
cytokine
 berlebihan, ia akan menyebabkan kerosakan dan keradangan pada organ badan! Ia dikenali sebagai
cytokine storm
.

3. Kesan kepada jantung dan saluran darah

Kesan yang mungkin berlaku adalah kadar denyutan jantung tidak teratur, jumlah darah tak mencukupi dalam sel tisu atau mengakibatkan tekanan darah terlampau rendah.

Terdapat juga tanda virus ini menyebabkan darah membeku dengan cepat. Jika ini berlaku, risiko strok atau serangan jantung amat tinggi.

4. Sel hati menjejaskan kerosakan buah pinggang

6% jumlah kematian pesakit COVID-19 adalah kerana kerosakan buah pinggang. Jika
sel hati alami keradangan, ia berisiko melepaskan enzim dengan banyak dalam saluran darah.

Walaupun benda ini jarang berlaku, namun perubahan mendadak yang berlaku pada hati boleh menyebabkan kerosakan buah pinggang.

5. Saluran gastrousus turut diserang!

Simptom COVID-19 lain yang boleh dialami adalah
cirit-birit
, kekejangan abdomen serta sembelit.

Biasanya masalah cirit-birit yang dialami akan menjejaskan dinding usus dan boleh mengakibatkan kebocoran cecair.

Pemerhatian menarik terhadap kes kematian akibat COVID-19 di Malaysia

Jika dibandingkan dengan virus coronavirus yang lain, dan virus Ebola, ini paras kadar kematian akibat COVID-19:

Kadar kematian akibat COVID-19 di Malaysia berada di antara 1-2%, lebih rendah berbanding negara lain.

Namun,
 lebih 30% jumlah kematian melibatkan peserta perhimpunan tabligh yang diadakan di masjid Sri Petaling
.

Golongan lelaki juga lebih berisiko, dengan
hampir 75% kematian melibatkan golongan ini
.

Sebagai netizen yang bertanggungjawab, usah panik. Tapi, anda perlu faham risiko yang boleh dibawa oleh anda dalam penularan wabak ini.

Amalkan jarak sosial dan
langkah pencegahan yang disarankan KKM seperti di sini
. Nescaya anda akan terselamat daripada cengkaman COVID-19.

Semak artikel seterusnya untuk melihat
bagaimana mimpi ngeri COVID-19 merebak
 di kalangan netizen, dan
bagaimana kita boleh mengambil pengajaran
 dari negara Taiwan, New Zealand, dan Korea Selatan.

Sambungan siri COVID-19 di Malaysia dari pasukan Hello Doktor:

Artikel 2

Artikel 3

#HelloHealthGroup, #HelloDoktor, #HelloHealthCoronaVirus


Lucid Dream (Mimpi Sedar), Adakah Cara Untuk Anda Masuk Ke Alam Ini?

Pernahkah anda mengalami situasi di mana anda sedang bermimpi namun anda tahu yang anda sedang bermimpi? Sebenarnya, itu adalah mimpi waras atau mimpi sedar.

Apa yang lebih menariknya, fenomena yang lebih dikenali sebagai
lucid dream
ini adalah anda sendiri boleh mencipta dan mengawal suasana di dalam mimpi tersebut.

Persoalannya, wujudkah cara untuk anda masuk ke alam mimpi lucid ini? Jom teruskan membaca!

Apa yang terjadi semasa mimpi waras?

Untuk pengetahuan anda,
 manusia mempunyai 4 tahap tidur
; pertama – tidur ayam, kedua – mula tidur, ketiga – nyenyak tidur, keempat –
rapid eye movement
 (REM).

Pada tahap keempat atau terakhir ini, kadar nafas, degup jantung serta gerakan bola mata yang awalnya tadi bergerak dengan perlahan akan menjadi lebih cepat.

Ketika inilah
 fenomena mimpi mungkin akan berlaku
 dan terdapat 2 jenis mimpi yang umum:

Mimpi biasa
 – mimpi yang tidak boleh dicipta atau dikawal

Mimpi waras
 – mimpi yang mungkin boleh dicipta atau dikawal

Untuk pengetahuan anda, mimpi sedar ini mungkin akan dialami oleh semua individu sekurang-kurangnya sekali seumur hidup dan ia boleh berlaku tanpa sengaja.

Ramai pakar percaya bahawa fenomena ini adalah berkaitan dengan aktiviti pada area kortikal di otak depan (
prefrontal cortex
). Tapi, apa pula impaknya?

Apa impaknya pada tahap kesihatan diri anda?

Sehingga kini, impak mimpi sedar terhadap kesihatan masih belum dapat dipastikan. Namun ramai ahli psikologi mempercayai bahawa ia ada pro dan kontra.

Dalam aspek pro, mimpi waras dipercayai boleh membantu individu mengatasi trauma psikologi di samping dapat
meningkatkan kepekaan dan keyakinan diri
.

Dalam aspek kontra, mimpi waras dipercayai boleh mengurangkan kualiti dan kuantiti waktu tidur selain
meningkatkan risiko gangguan berkaitan mental
.

Pun begitu, kajian lanjutan masih perlu dijalankan bagi memastikan sama ada mimpi lucid ini tidak berbahaya, bermanfaat serta boleh dicuba oleh orang ramai.

Ini kerana ramai individu yang mungkin pernah dan mahu mencuba untuk masuk ke dalam alam mimpi lucid namun tidak tahu caranya. Adakah anda boleh cuba?

Wujudkah cara untuk masuk ke alam mimpi waras?

Percaya atau tidak, ramai pengkaji telah mengkaji dan sepakat percaya bahawa individu mungkin boleh masuk ke alam mimpi waras secara sengaja. Bagaimana?

#1. Metode
Mnemonic Induction of Lucid Dreams
 (MILD)

Metode MILD ini dilakukan dengan cara anda perlu tidur sekurang-kurangnya 5 jam, bangun untuk seketika dan kemudian cuba untuk tidur kembali.

Ia boleh dilakukan dengan cara memasang penggera pada waktu anda ingin bangun dan cuba untuk tidur kembali agar dapat masuk ke alam mimpi sedar.

Ia mungkin boleh dicuba kerana tidak akan mendatangkan kesan negatif. Cuma,
 pastikan anda dapat tidur kembali setelah terjaga
 agar waktu tidur tidak terjejas!

#2. Mengatur bilik tidur agar lebih selesa

Seperti mana yang telah kami nyatakan di atas tadi, anda perlu mencapai ke tahap tidur yang terakhir (REM)
bagi meningkatkan peluang untuk bermimpi
.

Oleh itu, anda boleh atur bilik tidur agar lebih selesa dengan cara gelapkan bilik tidur, matikan bunyian serta pasangkan wangian agar lebih mudah tidur.

Ia bukan sahaja dapat membantu anda masuk ke dalam alam mimpi sedar bahkan secara tidak langsung mampu meningkatkan kualiti dan kuantiti waktu tidur.

#3. Mengingat mimpi yang pernah dialami

Tanpa mengira ia adalah mimpi biasa sama ada indah atau ngeri, anda mungkin perlu cuba untuk mengingat setiap mimpi yang pernah dialami ketika tidur.

Dengan cara mencatat di atas kertas atau merakam di dalam gajet, ia akan membuat anda lebih
kenal dan ingat setiap mimpi-mimpi yang pernah dialami
.

Kesannya, anda mungkin akan mampu untuk mengenali dan mengetahui bahawa mimpi yang anda akan alami kelak adalah mimpi dan bukannya realiti.

#4. Melatih diri untuk lebih peka pada realiti

Ketika anda sedang menjalani hari seperti biasa, anda mungkin boleh cuba menilai dan melatih diri untuk lebih peka terhadap realiti kehidupan anda itu.

Sebagai contoh, anda boleh cuba lebih peka, fokus dan ingat terhadap persekitaran alam realiti anda itu agar ia lebih mudah dikenalpasti jika alami mimpi kelak.

Ini kerana
alam mimpi kebiasaannya akan hampir serupa dengan alam realiti
 dengan sedikit perbezaan. Perbezaan ini adalah kunci masuk ke alam mimpi waras!

#5. Memasang azam masuk ke alam mimpi sedar

Akhir sekali, anda mungkin hanya perlu percaya, yakin dan berazam untuk masuk ke alam mimpi waras apabila tidur nanti. Ia mungkin akan berhasil!


Ada Masalah 'Faraj Terkunci'? Ini 4 Rawatan Khas Untuk Wanita Vaginismus

Pernahkah anda rasa seperti ‘terkena dinding’ ketika cuba memasukkan sesuatu ke dalam vagina? Penyakit faraj terkunci atau vaginismus merupakan satu kondisi yang boleh menyebabkan kesakitan saat melakukan hubungan kelamin. Tetapi, apa itu vaginismus? Bagi wanita yang mengalami kondisi ini, seks boleh menjadi sangat sukar jika rawatan vaginismus tidak dititikberatkan.

Sehingga hari ini, pakar tidak pasti berapa ramaikah penghidap vaginismus di dunia. Kebanyakan wanita yang menghidap penyakit ini rasa malu untuk bercakap mengenai masalah yang dialami.

Manakan tidak, kondisi ini boleh
menyebabkan wanita mengalami tekanan perasaan
. Mereka bukan sahaja tidak boleh melakukan seks dengan normal, malah kesakitan yang dialami juga membuatkan wanita enggan bersenggama dengan suami.

Menurut
American College of Obstetricians and Gynecologists
, 3 daripada 4 wanita akan
rasa sakit ketika melakukan hubungan seks sekurang-kurangnya sekali seumur hidup.

Ingin tahu lebih lanjut mengenai penyakit faraj terkunci serta rawatan vaginismus? Mari ikuti kupasan kami dalam artikel di bawah.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu vaginismus?

Pasti ramai wanita yang tertanya-tanya, apa itu vaginismus? Vaginismus atau faraj terkunci merupakan
satu kondisi yang menyebabkan otot pada kawasan vagina mengetat
 jika ada sesuatu masuk ke dalamnya.

Malah, kekejangan otot ini boleh mendatangkan ketidakselesaan dan kesakitan kepada wanita. Bukan itu sahaja, tekanan perasaan yang dialami boleh
bertukar menjadi kegelisahan
 (
anxiety
) atau depresi jika tidak ditangani awal.

Disebabkan vaginismus boleh menyebabkan kesakitan semasa melakukan hubungan seks, ia adalah sejenis dispareunia – satu kondisi yang menandakan kesakitan serius sebelum, semasa atau selepas seks.

Penyakit ini bukan sahaja akan menyebabkan ‘faraj terkunci’ ketika melakukan seks, ia juga akan membuatkan sebarang pemeriksaan kesihatan menjadi sukar. Mereka juga
tidak boleh memakai tampon semasa haid.

Walau bagaimanapun, wanita masih boleh mendapat orgasme melalui cara lain. Namun, jika anda mengalami masalah ini, jangan malu untuk berjumpa doktor.

Ada banyak rawatan vaginismus yang tersedia. Oleh sebab itu, anda tidak perlu terus menderita disebabkan kondisi ini.

Mengapa ia berlaku dan apakah simptomnya?

Faraj terkunci didapati lazim berlaku dalam kalangan wanita yang mempunyai masalah untuk membangkitkan nafsu sendiri. Malah, wanita yang mempunyai
pengalaman pahit atau trauma tertentu
 juga boleh mengalami vaginismus.

Sebelum melakukan rawatan vaginismus, wanita perlulah ketepikan sebarang stigma mengenai
masalah disfungsi seksual.

Wanita yang mempunyai masalah faraj terkunci perlu dirawat dari segi mental dan fizikal sebelum mereka benar-benar bersedia untuk melakukan hubungan seks.

Sukar untuk menentukan punca utama masalah faraj terkunci. Namun, antara faktor yang boleh menjadi penyumbang ialah:

Trauma ketika melahirkan anak.

Penyakit seperti UTI
 yang berulang kali, jangkitan yis (
thrush
),
endometriosis
 dan sindrom kesakitan kronik.

Pernah mengalami episod pahit di masa lalu seperti menjadi mangsa gangguan seksual.

Pernah melalui pemeriksaan kesihatan yang menyakitkan.

Takut untuk hamil.

Takut untuk melakukan hubungan seks.

Pernah mengalami masalah dalam perhubungan.

Jika anda rasa tidak selesa untuk berjumpa doktor, bawa suami atau kawan sebagai peneman. Ada banyak rawatan vaginismus yang ada di hospital. Malah, ia merupakan satu kondisi yang boleh diatasi.

Antara simptom wanita yang mempunyai masalah vaginismus ialah:

Sukar untuk melakukan penetrasi vagina, sama ada melalui seks, ataupun penggunaan tampon.

Rasa ketat pada kawasan Miss V.

Bukaan vagina rasa pedih dan sakit.

Apakah rawatan vaginismus?

Ada banyak rawatan untuk vaginismus. Antaranya:

Terapi topikal.
 Doktor mungkin akan memberikan krim topikal untuk mengurangkan kesakitan yang berlaku disebabkan vaginismus.

Terapi lantai pelvis
. Ahli terapi fizikal akan mengajar pesakit cara untuk
memastikan lantai pelvis sentiasa relaks
 supaya penetrasi boleh berlaku tanpa kesakitan.

Terapi tingkah laku kognitif.
 Melalui terapi ini, anda dapat memahami bagaimana pemikiran anda mempengaruhi emosi dan tingkah laku. Terapi ini juga efektif untuk mereka yang menghidap masalah kegelisahan, depresi dan gangguan tekanan pascatrauma (PTSD).

Terapi seksual.
 Ahli terapi yang telah dilatih akan mengajar anda cara untuk pasangan mengatasi masalah seksual yang mereka hadapi.

Baca juga:

Sakit Ketika Bersama Petanda Ada Masalah Vaginismus! Ini Petua Atasinya

4 Sebab Mengalami Sakit Kepala Selepas Hubungan Seksual

Dapatkan rawatan vaginismus untuk elak masalah kesihatan lain

Tidak dinafikan, vaginismus mungkin datang daripada masalah
anxiety
 yang boleh menyebabkan penghidapnya rasa semakin gelisah.

Menurut sebuah kajian yang bertajuk
“Being a Woman” in the Shadow of Vaginismus: The Implications of Vaginismus for Women,
wanita yang menghidap masalah ini mempunyai pandangan yang negatif terhadap diri sendiri.

Malah, ada juga yang akan mengalami serangan panik jika mereka ingin melakukan seks disebabkan ketakutan yang amat sangat terhadap penetrasi.

Bukan itu sahaja, disebabkan tidak berlakunya penetrasi semasa seks, vaginismus juga boleh mendatangkan masalah untuk menimang cahaya mata.

Malah, mereka juga berhadapan dengan
risiko kanser serviks
,
STD
 dan banyak lagi disebabkan keengganan untuk melakukan pemeriksaan yang melibatkan penetrasi.

Masalah vagina terkunci boleh memberi impak negatif terhadap kehidupan seks anda. Kadangkala, sukar untuk wanita yang menghidap vaginismus untuk bersenggama dengan pasangan masing-masing disebabkan penyakit atau trauma yang mereka alami.

Walau bagaimanapun, ada banyak rawatan yang ada. Beranikan diri dan jumpa doktor secepat mungkin untuk pemeriksaan supaya anda tahu apa itu vaginismus. Masih belum terlambat untuk mendapatkan pertolongan pakar.


Lubang Makular

Definisi

Apa itu Lubang Makular?

Lubang makular adalah keadaan yang berlaku apabila terdapat satu koyakan kecil pada makula, terletak di tengah-tengah tisu mata yang sensitif terhadap cahaya dipanggil retina. Makula memainkan peranan penting dalam menghasilkan penglihatan tengah dan tajam yang perlu untuk kita membaca, memandu, dan melihat perkara yang kecil. Lubang makular menganggu penglihatan anda apabila anda melihat terus ke arah sesuatu benda, seperti buku atau TV. Penglihatan yang sepatutnya dapat melihat dengan jelas akan menjadi kabur dan herot-benyot atau terdapat tompok hitam atau kosong pada bahagian tengah pandangan anda.

Lubang makular boleh menyebabkan penglihatan tengah kabur dan herot-benyot.

Apakah kebarangkalian Lubang Makular?

Lubang makular dikait dengan faktor penuaan dan biasa berlaku pada individu yang berusia 60 tahun. Ini merupakan keadaan yang tidak menyakitkan di mana boleh berlaku secara tiba-tiba. Selalunya hanya sebelah mata sahaja yang terlibat tetapi terdapat 10 peratus peluang untuk mata sebelah lagi turut sama terganggu pada masa akan datang. Lubang makular tidak mengakibatkan hilang penglihatan secara keseluruhan kerana penglihatan feriferal (tepi) tidak terjejas. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Lubang Makular?

Simptom-simptom biasa bagi lubang makular ialah:

Terdapat sedikit rasa kabur atau herot-benyot semasa memandang lurus ke hadapan

Garis dan objek bengkok atau berombak

Sukar untuk membaca dan melakukan tugasan harian

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca Lubang Makular?

Masih belum diketahui kenapa lubang makular berlaku dan kebanyakannya tidak mempunyai sebab yang jelas. Walau bagaimanapun, diketahui bahawa keadaan ini selalu terjadi kepada individu yang rabun dekat. Punca-punca lain termasuklah:

Kecederaan teruk pada mata

Akibat bengkak pada tengah retina yang terlalu lama (edema sistoid makular)

Mengalami rabun jauh yang teruk (miopik)

Mengalami penanggalan retina

Traksi vitreomakular

Apabila jeli vitreous di dalam mata mula untuk mengecut dan menarik keluar retina dan makular pada bahagian belakang mata.

Faktor-faktor Risiko

Apakah yang meningkatkan risiko saya kepada Lubang Makular?

Terdapat banyak faktor risiko bagi lubang makular, seperti:

Jantina perempuan

Umur tua

Sejarah gangguan mata, seperti miopik yang tinggi (rabun jauh), kecederaan pada mata, penanggalan retina

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Lubang Makular didiagnosis?

Jika doktor anda mengesyaki bahawa anda mungkin mengalami keadaan ini, pemeriksaan fizikal akan dilakukan dan beberapa ujian juga akan disarankan oleh doktor anda. Semasa pemeriksaan mata, doktor anda akan membesarkan pupil anda dan memeriksa retina anda. Anda mungkin akan menjalani ujian yang dipanggil angiografi flouresein yang menggunakan pewarna untuk membuat kawasan retina lebih terang.

Ujian lain yang dipanggil tomografi kekoherenan optikal (OCT) dikira sebagai ujian yang paling berguna dalam melakukan diagnosis lubang makular dengan tepat. Dengan OCT, kamera laser diagnostik khusus digunakan untuk mengambil gambar retina anda. Alat ini dapat menyukat ketebalan retina dan juga sangat sensitif dalam mengesan bengkak dan cecair. OCT juga boleh mendiagnosis lubang kecil makular yang terlalu kecil untuk dilihat melalui pemeriksaan atau dengaan angiografi.

Bagaimana pesakit Lubang Makular dirawat?

Jika lubang makular dibiarkan tanpa rawatan, penglihatan akan menjadi bertambah teruk sehingga pesakit tidak dapat membaca bahkan pada cetakan besar di carta ujian mata.

Walaupun sesetengah lubang makular boleh tertutup sendiri dan tidak memerlukan rawatan, pembedahan penting bagi kebanyakan kes untuk bantu meningkatkan penglihatan. Dalam prosedur pembedahan ini, dipanggil vitrektomi, gel vitreous akan dibuang bagi mengelakkan daripada menarik retina dan diganti dengan buih yang mengandungi campuran udara dan gas. Buib ini berfungsi sebagai balutan dalaman, sementara yang memegang bucu lubang makular pada tempatnya sementara makular sembuh. Pembedahan akan dilakukan di bawah anestesia setempat dan sering dijalankan di klinik pesakit luar.

Selepas pembedahan, penyakit perlu kekal pada posisi muka ke bawah, biasanya selama satu atau dua minggu tetapi kadang-kadang sehingga dua ke tiga minggu. Posisi ini membolehkan buih tersebut menekan makula dan perlahan-lahan akan diserap semula oleh mata, menutup lubang yang telah terjadi. Selepas buih telah diserap, rongga vitreous akan diisi semula dengan cecair semula jadi mata.

Kekal pada posisi muka ke bawah sangat penting untuk keberkesanan pembedahan. Oleh sebab posisi ini sukar bagi kebanyakan orang, penting untuk berbincang perkara ini dengan doktor anda sebelum pembedahan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Lubang Makular?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi lubang makular:

Memakai kata mata pelindung semasa bermain sukan atau menggunakan peralatan

Jika anda mengalami diabetes, kawal gula dalam darah anda dan selalu jumpa doktor

Dapatkan pemeriksaan mata secara berkala, terutamanya jika anda berisiko untuk mengalami lubang makular

Penting untuk mengetahui simptom-simptom lubang makular. Kenal pasti perkara ini apabila anda mengalami masalah mata dan segera dapatkan rawatan perubatan untuk menyelamatkan penglihatan anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Hormati Makanan Anda!

Sejauh mana seseorang pergi atau berada di pelosok negara, makanan tetap menjadi keutamaan dan juga penyatuan budaya. Setiap orang memerlukan makanan dan kebergantungan kepadanya untuk meneruskan kehidupan, dan itu juga adalah sebuah kebahagiaan.

Menghormati makanan bukan pada nilai harganya. Tetapi jika kita sangat menyukai makanan, mengapa membiarkannya rosak, tidak menghabiskannya dan membuangnya?

Sumber: World Economic Forum

 Satu pertiga daripada semua makanan yang dihasilkan di seluruh dunia dibazirkan atau dibuang. Kita suka makanan tetapi tidak menguruskannya, itu bermakna kita tidak menghormatinya.

Tips Membantu Mencintai dan Menghormati Makanan

1. Kurangkan sisa makanan anda

Anda hanya perlu membeli makanan yang diperlukan sahaja, belajar mencintai buah-buah dan sayur-sayuran, simpan secara realistik, berhati-hati dengan tarikh tamat tempoh, menyimpan makanan dengan bijak, menyumbangkan lebihan dan mengolah makanan kepada hidangan hari berikutnya. Apabila kita membazir makanan, semua sumber yang digunakan untuk pertumbuhan, pemprosesan, pengangkutan dan pemasaran makanan berkenaan juga membazir.

2. Menyokong pengeluar makanan tempatan

Chef mendapat penghargaan, bintang dan pengiktirafan untuk ciptaan mereka. Tetapi bagaimana dengan petani? Tanpa mereka, kita tidak akan mempunyai makanan segar yang diperlukan setiap hari dan makanan untuk membuat apa-apa hidangan kami yang mengujakan. Bukankah petani hero sebenar? Beli di pasar tempatan dan kenali petani anda. Membeli dengan memberikan mereka pengiktirafan dan penghormatan anda.

3. Menghargai hasil kerja yang menghasilkannya

 Pertanian bukan sekadar kerja, ia adalah seni. Terdapat begitu banyak termasuk dalam menghasilkan makanan kita. Ia melibatkan benih dan tanah, air dan kerja, perlindungan dan kesabaran. Adakah anda tahu bahawa memerlukan 50 liter air untuk menghasilkan satu oren? Pilihan makanan juga memberi kesan kepada kesihatan planet dan masa depan makanan kita. Apabila makan , anda sebenarnya mengambil makanan daripada sumber semula jadi dan kerja keras petani, lebah, penuai dan lain-lain. Jadi, hargai makanan seperti sekeping seni anda.

4.
Mengamalkan pemakanan yang lebih sihat dan lestari

 Tubuh akan kehilangan kalori dan nutrien. Kita mendapat tenaga dan menjaga kesihatan daripada pemakanan yang baik. Biasanya kita tidak memberi perhatian kepada kuasa makanan dan nutrisi pada tubuh. Sepatutnya kita perlu menghormati makanan sebagai bahan bakar.
Terlalu banyak, atau terlalu banyak jenisnya, boleh menyebabkan obesiti atau penyakit berkaitan dengan diet.

5. Ketahui asal makanan

Adakah kiwi berasal dari pokok atau semak? Tomato buah atau sayuran? Dengan mempelajari lebih lanjut mengenai makanan kita, dari mana, ketika musim dan apa yang diperlukan untuk menghasilkannya, kita akan mengembangkan pengetahuan dan menghormati apa yang kita makan.

6. Berkomunikasi

Dengan memperlakukan setiap hidangan dengan bermaruah, kita menghormati petani yang menghasilkannya dan juga sumber-sumbernya. Maklumkan atau ceritakan kepada orang-orang di sekeliling dan kepada generasi akan datang tentang membuat pilihan makanan yang sihat, lestari dan mampan.

Menghormati makanan bermakna menghargai kisah makanan itu. Apabila kita tahu gambaran penuh, lebih mudah untuk melihat apa maksud sebenar makanan kita dan betapa berharganya ia.